ועדת הכלכלה, כנסת 23, פרוטוקול מספר 23, 2020-07-08 09:00

יעקב מרגי: בוקר טוב לכולם, היום יום רביעי, ט"ז בתמוז התש"ף ה-8 ביולי 2020.

יעקב מרגי: אני מתכבד לפתוח את ישיבת ועדת הכלכלה בנושא הכשרת הנהג והרפורמה במבחני הנהיגה המעשיים.

יעקב מרגי: כולנו זוכרים את הקצב של מבחני הנהיגה.

יעקב מרגי: כמעט חשבנו שאנחנו מגיעים לסיפור של רשות הדואר בטסטים והנה באה אותה הרפורמה שנחשפתי אליה כי בדיוק באותו זמן הבן שלי שהיה חייל למד נהיגה והיה צריך לעבור טסט.

יעקב מרגי: ניהלתי שיחות עם מורי הנהיגה והרגשתי שיש חשש גדול כמו בתחילתה של כל רפורמה.

יעקב מרגי: בתחילת כל רפורמה אנחנו שומעים דעות שהשמיים הולכים ליפול, עושים פיילוט, בודקים, שנת מבחן.

יעקב מרגי: החוכמה היא לראות אחרי יציאת הרפורמה לדרך, האם מגיעים למה שמכוונים והאם האזרח מקבל את השירות המיטבי, הנגיש וההוגן ביותר.

יעקב מרגי: ובאותה הנשימה, יש חשיבות לדאוג לעובדים בענף החשוב – מורי הנהיגה.

יעקב מרגי: זה לא מובן מאליו שהוועדה התכנסה בעידן הקורונה לדון בנושא זה.

יעקב מרגי: אנחנו משתדלים להשקיע גם בשוטף וגם בחרום.

יעקב מרגי: זו פריווילגיה שיש לנו כוועדת כנסת, לעקוב אחרי תהליכים וביצועים, וכך צריך לעשות.

יעקב מרגי: אני מבין מקולות ששמעתי לאחרונה וכן מההכנה לדיון, שישנה שביעות רצון והיו גם קולות שבעבר הובילו את הקו הנגדי והיום הם בעד.

יעקב מרגי: חששות הם לגיטימיים, החוכמה היא להודות כשמתבדים.

יעקב מרגי: הרבה פעמים אנחנו אומרים: "הלוואי ואנחנו טועים".

יעקב מרגי: מסתמא אני מאמין שישנן דעות לכאן ולכאן.

יעקב מרגי: ניתן לנציג משרד התחבורה לומר את דבריו, בבקשה.

אבנר פלור: שלום, אני אבנר פלור, סמנכ"ל תנועה במשרד התחבורה.

אבנר פלור: נמצא לצדי אפי רוזן שמלווה את כל התהליך וקשור ביישומו.

אבנר פלור: אומר כמה דברים כלליים: מדובר באחת הרפורמות הגדולות שבוצעו במשרדי הממשלה בשנים האחרונות.

אבנר פלור: הוצאנו את כל הנושא של מערך מבחני הנהיגה המעשיים, סגרנו גם מסגרת של עובדים, כשבעצם הקווים המנחים שלנו היו: לשפר את רמת השירות, לשפר את רמת המקצועיות, את השקיפות והאחידות של המבחנים.

יעקב מרגי: פרט בבקשה את הנקודות שהצגת.

אבנר פלור: אני אפרט.

אבנר פלור: יחד עם זאת, ההנחיה הייתה שאנחנו לא מעלים את גובה האגרה לתלמיד.

אבנר פלור: כלומר, אותה אגרה שהתלמיד שילם לפני הרפורמה הוא ימשיך לשלם גם לאחריה.

יעקב מרגי: זו חצי כוס.

יעקב מרגי: אבל תמשיך.

אבנר פלור: הדבר הנוסף היה שבעצם אנחנו גם שומרים על רמת השירות של מורי הנהיגה, אותם מקומות שבהם בוצעו מבחני הנהיגה המעשיים, ימשיכו להיות ולא נשנה את מיקומם.

אבנר פלור: לגבי רמת השירות - - -

לאה ורון: אני לא הבנתי למה הכוונה "לא נשנה את המיקומים"?

אבנר פלור: היו לנו 45 אתרי מבחן.

אבנר פלור: אותם המיקומים נשארו גם אחרי הרפורמה, אבל הם השתפרו והשתדרגו מבחינת המבנה והשירות.

יעקב מרגי: ואם תשתנה המציאות אז זה לא ייפתח?

אבנר פלור: במכרז נתנו אופציה והוספנו בשנה האחרונה עוד אתר, ישנה אופציה כזו.

אבנר פלור: לגבי הנושא של רמת השירות: עד טרום הרפורמה רמת השירות הייתה בין 90–60 ימים לקבלת מבחן מעשי.

אבנר פלור: היום אנחנו מצויים במצב שניתן לקבל מבחן בטווח של 7–14 ימים מאז הזימון.

אבנר פלור: כל התהליך עצמו מבוצע באופן מקוון.

יעקב מרגי: לפעמים ממתינים גם חמישה ימים.

אבנר פלור: אני נתתי את הממוצע.

אימאן ח'טיב יאסין: זה תלוי בקשר עם מורה הנהיגה, גם.

אפי רוזן: ההערה שלך לא נכונה, גבירתי.

יעקב מרגי: תהיה לך הזדמנות להגיב.

אפי רוזן: זו הטלת דופי.

אבנר פלור: אני רוצה שניתן את הסקירה לשאלתך - - -

לאה ורון: וכמובן גם על הכשרת הנהג, זה הנושא הראשון.

אבנר פלור: ודאי, בסוף, ברגע שאנחנו משנים את המבחן, אז גם הוראת הנהיגה משתנה.

אבנר פלור: הוספנו כל מיני כישורי נהיגה שלא היו קיימים עד היום, כמו הנושא של נהיגה בלילה, ירידה לשוליים – כל מיני דברים שהוספנו על מנת לשפר את הבחינה ואת הוראת הנהיגה.

אבנר פלור: בנוסף לזה, כמו שאתה יודע, מבחני הנהיגה הם גם למשאיות, אוטובוסים ואופנועים.

אבנר פלור: הרפורמה שיפרה את רמת השירות גם בתחומים אלו.

אבנר פלור: במבחן עצמו אין כמעט שיקול דעת של הבוחן ברכב, הכול נעשה בצורה מקוונת.

אבנר פלור: יש בפנים מצלמת GPS.

אבנר פלור: גם את תוצאת המבחן קובע המחשב ולא הבוחן, למעט מקרים חריגים של מעבר באדום.

אבנר פלור: נושא של אחידות: לא הייתה אחידות בין אזורי הארץ השונים.

אבנר פלור: באזור מסוים כמות הכישלונות הייתה יותר מבאזור אחר.

אבנר פלור: ברגע שעצרנו את האחידות המקוונת אז זה יצר אחידות גם בתחום הזה.

אבנר פלור: שיפור הרמה המקצועית: מרגע שהתלמיד נכשל המורה יכול לראות אז סרט הבחינה וכך לדעת מה לשפר.

אבנר פלור: הדבר החשוב גם זה שתלמידים יכולים להגיש ערעור מדויק על פי הסרט של הבחינה.

אבנר פלור: כך אפשר לראות האם העילה להכשלה אכן הייתה מסתברת.

לאה ורון: את החומר שמר רוזן שלח לוועדה קיבלו חברי הכנסת.

לאה ורון: אנא התמקד בנושאים שלא העברתם לחברי הכנסת ובעיקר בנושא של הכשרת הנהג.

לאה ורון: זה הנושא הראשון שחבר הכנסת מרגי ביקש לשים על סדר היום.

אבנר פלור: טוב.

אבנר פלור: מדובר ברפורמה יחידה וראשונה, שיננו גם את מודל הפיקוח.

אבנר פלור: אנחנו מדברים על 21 מפקחים שמפקחים על המהלך.

אבנר פלור: זה גם פיקוח פיזי, וגם פיקוח טכנולוגי דרך חדר בקרה.

יעקב מרגי: מי הם אותם המפקחים, מה ההכשרה שלהם?

אבנר פלור: מפקחים שהיו במערך ההכשרה הקודם ושבעצם המדינה קלטה אותם.

אבנר פלור: מתוך ה-130 בוחנים שהיו, המשרד קלט ה-45 מפקחים.

יעקב מרגי: לפני כן לא היו מפקחים?

אבנר פלור: היו מעט מאוד, הפיקוח שאף לאפס.

אפי רוזן: על הבחינות לא היו כלל ועל בתי הספר היו שלושה על 451 בתי ספר.

אפי רוזן: אני אפי רוזן, ראש אגף רישוי, מניח שקראתם את המסמך שחיברתי.

אפי רוזן: אדבר רגע על כשירות הנהג: מדובר בתפיסה כוללת.

אפי רוזן: גם פה, למעשה, הבחינה המעשית אילצה אותנו לשפר את העניין הזה.

אפי רוזן: שעה שבעת הקודמת בוחן היה עולה לרכב ובוחר את המסלול כשהיה עולה לרכב.

אפי רוזן: הוא מחליט לאן הוא נוסע.

אפי רוזן: פעם לוקח מעגל תנועה ופעם לא, לפעמים לעבור בבמפר ולפעמים לא, הוא לא כפה על עצמו - - -

יעקב מרגי: בחיוך אני אומר לך, אני גדלתי בבאר שבע.

יעקב מרגי: אנחנו ידענו איזה טסטר לוקח למקומות הקשים בשכונה ב לעומת הטסטר ההוא שהולך לרחוב חלק וכולי.

אפי רוזן: אדוני, אני שמח שאמרת זאת.

אפי רוזן: אחת הטענות של המורים היא שהיום אפשר לעקוב אחרי המסלול.

אפי רוזן: אני שמח שאדוני כנראה למד בתקופה שלי, וגם אני הכרתי את כל המסלולים, אני בדימונה, אבל זה אותו דבר.

יעקב מרגי: תקופת האבן.

אפי רוזן: בכל עיר היו שניים שלושה מסלולים.

אפי רוזן: בסוף הבוחן לא יכול לפתח לעצמו מאה מסלולים.

אפי רוזן: היום יש במערכת 15,702 מסלולים.

אפי רוזן: עכשיו, שיגיד לי פה המורה נהיגה, שהם טוענים שהם יכולים לעקוב אחרי 15,000 מסלולים.

אפי רוזן: וגם אם כן, גם אם המורה עוקב אחרי המסלול, אבל זה מסלול שאני קבעתי, כי אני יודע שיש בו את כל האתגרים שהנהג החדש צריך להתמודד איתם, מה רע בזה?

אפי רוזן: נהפוך הוא.

לאה ורון: מר רוזן.

לאה ורון: לפני שאתם מתמקדים בבחינות, תציגו לוועדה את הנושא של הכשרת נהג במדינת ישראל כיום.

לאה ורון: כמה נהגים מכשירים, איך מכשירים - - -

אפי רוזן: זה מה שאני עושה.

לאה ורון: הם כל הזמן מדברים על דברים אחרים.

אפי רוזן: תני לי שתי דקות, זה המקצוע שלי, את תביני איך אני סוגר את הדברים.

אפי רוזן: יש לי דרך משלי, אולי אני מציג פחות טוב אבל אני מכיר את החומר.

יעקב מרגי: בבקשה, אדוני.

אפי רוזן: אני מתחיל מהתבחינים מהסיבה הפשוטה שכשאתה קובע את רמת הבחינה ואת הסעיפים של הבחינה.

אפי רוזן: לפי זה נגזרת מערכת הלימוד.

אפי רוזן: כתוצאה מזה שהיום אנחנו חייבנו בבחינה שבעה תבחיני חובה, יש דברים שהיום תלמיד חייב לעבור.

אפי רוזן: אין מצב שתהיה בחינה בלי כניסה למעגל תנועה, היום זה נפוץ בכל מקום.

אפי רוזן: אין מצב שנכנסים בלי ירידה לשול ועוד תבחינים.

אפי רוזן: בספר כל הזמן היו מעל 50 תבחינים שצריך ללמד, כאשר הבינו שחלק מהתבחינים לא מופיעים אז חלק מהדברים דולגו.

אפי רוזן: היום, למעשה, יש כרטיס תלמיד ברמה מקצועית גבוהה מאוד, שיש בו 52–58 נושאי לימוד שאותם חייב התלמיד לעבור.

יעקב מרגי: יש מספר מינימום של שיעורים?

אפי רוזן: כן, יש מספר מינימום של 28 שיעורים לרכב פרטי, 15 שיעורים לרכב דו-גלגלי, וכמובן שיש התניות של גיל.

אפי רוזן: מעבר לדבר הזה אני רוצה לומר שהיום השלב השלישי של הרפורמה, הרי הרפורמה הייתה התחלה של משהו.

אפי רוזן: אמרנו שניגע קודם בבוחנים ונגיע גם למורים.

אפי רוזן: שלב הראשון היה רפורמה בבחינה, השלב השני, אני לא יודע אם אתם יודעים, כל תהליך ההרשמה הוא דיגיטלי לגמרי, השלב השלישי הוא למחשב את כל הליך הוראת הנהיגה באופן כזה שהמורה יהיה חייב לדווח למערכת על כל נושא שהתלמיד למד.

אפי רוזן: זאת אומרת שאין קומופלאז', אנחנו לא עשינו - - -

יעקב מרגי: הזכרת רף מינימלי לשיעורים.

יעקב מרגי: מה הרף ללימודי נהיגה על משאית?

אפי רוזן: בכל אחת מהקטגוריות יש רף מינימלי לשיעורים.

לאה ורון: הצג אותם לוועדה, בבקשה.

אפי רוזן: רכב פרטי: 28 שיעורים, רכב דו-גלגלי: 15 שיעורים, משאיות ואוטובוסים: אם אתה בא להיות נהג אוטובוס ויש לך רישיון על רכב פרטי אתה צריך 40 שיעורים.

אפי רוזן: אם יש לך רישיון על רכב כבד יותר אתה יורדת ל-20 ו-25 וכן הלאה, היקף השיעורים ביחס לנהג הולך וקטן ביחס להכשרתו הקודמת.

בועז טופורובסקי: זה מספיק לדעתך?

אפי רוזן: בהיבט המקצועי, מעבר לשיעורי הנהיגה, כאשר אתה הולך להיות נהג ברכב מדרגהC שזה משאית מעל 12 טון, או לאוטובוס, או לכל רכב ציבורי, אתה גם נדרש לבצע קורס עיוני של 150–160 שעות, תלוי בכלי הרכב.

אפי רוזן: מדובר בקורס ארוך מאוד שתיקפנו אותו רק לפני שנה וחצי.

אפי רוזן: זה הופיע פה בוועדה בנושא של קציני בטיחות.

יעקב מרגי: יש לכם נתון, למרות הרף המינימלי, כמה שיעורים בממוצע עובר תלמיד?

אפי רוזן: 34 לרכב פרטי.

אפי רוזן: מורי הנהיגה טוענים שצריך יותר.

יעקב מרגי: ברור.

יעקב מרגי: כל אחד בוכה במה שכואב לו.

בועז טופורובסקי: ומה ממוצע השיעורים בדו-גלגלי?

אפי רוזן: קשה מאוד לעקוב אחרי הממוצע?

בועז טופורובסקי: כי זה שבשבועיים בגיל 16 אפשר להוציא רישיון לדו-גלגלי, זו נראית לי בעיה מאוד גדולה.

בועז טופורובסקי: אני לא יודע אם זה הנושא.

יעקב מרגי: זה לא הנושא אבל ההערה חשובה.

אוסאמה סעדי: זה הנושא.

אוסאמה סעדי: הכשרת נהג לרבות נהג אופנוע.

אפי רוזן: גם הנושא של דו-גלגלי מחולק לקטגוריות ולגילאים.

אפי רוזן: לא יכול לבוא ילד בן 16 ולרכב על אופנוע כבד, שאני מסכים שהוא אימתני מאוד, הוא מקבל רישיון ל-A2 שזה אופנוע בהספק נמוך.

אפי רוזן: ועדיין, 15 שיעורים בשבועיים אפשר לעשות.

אפי רוזן: השאלה היא לא הזמן אלא האיכות.

אפי רוזן: אפשר גם ללמוד 28 שיעורים בשבוע, השאלה היא מה רמת הקליטה של התלמיד, מה איכות ההוראה, ומה הרמה של הבחינה המעשית.

בועז טופורובסקי: אני חושב שפה יש עוד מקום לשיפור.

אפי רוזן: נקודת המוצא היא שניתן להשתפר כמעט בכל תחום שהצגתי, אין על זה ויכוח.

אפי רוזן: בימים אלו אנחנו שוקדים על שני נושאים.

אפי רוזן: כותבים מחדש את תפיסת הלמידה של הרכב הדו-גלגלי, כולל הכנסה יחד עם הרשות הלאומית, של השתלמות רכיבה מתקדמת שתיכנס כפיילוט לרוכבים ולמורים, ובנושא של הוראת הנהיגה לרכב פרטי אנחנו עובדים על שינוי של סילבוס הקורס למורים.

יעקב מרגי: אני רוצה לומר שהלוואי שבמכונים להוראה הייתה התרעננות כמו שיש אצל המורים לנהיגה.

אימאן ח'טיב יאסין: כל החברה הייתה במצב יותר טוב.

יעקב מרגי: זה תהליך ששנים היה רדום, יש שינוי, ואם אתה אומר שאתם עם יד על הדופק אז זה חשוב מאוד.

אוסאמה סעדי: בתבחינים יש נהיגה בלילה?

יעקב מרגי: אני אומר שאנחנו עוקבים אחרי תאונות הדרכים.

יעקב מרגי: המאפיינים של התאונות עצמן משתנים עם השנים.

יעקב מרגי: זה חייב להיות לא סטאטי, אני מקווה שיש תיאום לפי האופי של עבירות התנועה, אופי התאונות.

יעקב מרגי: ההכשרה והדגשים צריכים להיות בהתאם להשתנות הנ"ל.

אפי רוזן: אני אענה לחבר הכנסת סעדי: במדינת ישראל חלק מהתבחינים הם נהיגה בכביש רטוב ונהיגת לילה.

אפי רוזן: ברם, במרבית הבחינות זה לא נמדד כי לא בוחנים בערב.

אפי רוזן: זה משהו שמלמדים בתבחינים.

אפי רוזן: כשאנחנו נמכן את המערכת של המורה, והוא ידווח לנו שאכן הוא עבר את התבחין הזה, ולזה אני מוסיף, אתה הרי ליווית אותי בתהליך, היום יש לנו 21 מפקחים.

אפי רוזן: אנחנו מוצאים את עצמנו נכנסים לבוחן יותר מפעם בשבוע.

אפי רוזן: אני רוצה לומר שבעבר היינו יכולים לא לראות בוחן שנים ובבתי ספר בכלל אין מה לדבר.

אפי רוזן: אני חושב שהיום, טוענים נגדנו שהפיקוח היום הוא הדוק מדי, אחד האתגרים שלי היום הוא לרופף את הפיקוח.

אוסאמה סעדי: הפיקוח זה גם כולל את המצלמות.

אפי רוזן: מה שיפה במצלמות, וזה מתקשר למה שאמר יושב-ראש הוועדה, אנחנו היום יודעים, יש לנוח במחשב את הסיבות שבגללן נכשל מישהו.

אפי רוזן: לפני שנתיים וחצי זה היה מסומן באיקסים על גבי נייר.

אפי רוזן: אנחנו יודעים לבנות את ההשתלמות השנתית של המורים לנהיגה על בסיס 5–6 הטעויות הנפוצות שאנחנו מזהים בבחינות המעשיות.

אוסאמה סעדי: ואז התלמיד יכול לערער, ראית גם יושב-ראש-5% מצליחים בערעור.

אפי רוזן: אני רוצה להעמיד דברים על דיוקם: אנחנו כל הזמן רצינו שיהיו הרבה טסטים.

אפי רוזן: זאת לא הייתה המטרה העיקרית.

אפי רוזן: השר כץ אמר: נעשה את זה מוצר מדף.

אפי רוזן: אבל אמר שלושה דברים שלא תמיד הקשיבו: מקצועיות, אחידות, הרבה בחינות.

אפי רוזן: למה הכוונה?

אפי רוזן: היום ישנם אחוזי מעבר שונים בין שתי החברות.

אפי רוזן: בחברת טלדור הדרומית יש אחוז מעבר יותר גבוה של 41%, ובצפונית יש 38%.

אפי רוזן: יש שישאלו איך זה קורה.

אפי רוזן: אני עונה הפוך: ערב הרפורמה היו פערים הרבה יותר גדולים באחוזי המעבר.

אפי רוזן: ממה זה נבע?

אפי רוזן: מזה שבוחן, בלי שום כוונה רעה קם בבוקר והכשיל, והשני בצפון העביר.

יעקב מרגי: היה בוחן שעד 11:00 בבוקר לא כדאי היה להיכנס אצלו לטסטים.

אפי רוזן: היה גם את זה.

אפי רוזן: היום הבוחנים לא יודעים את התוצאה.

אפי רוזן: היום זה לא קורה, התוצאה מגיעה תוך שלוש שעות לתלמיד.

אפי רוזן: התחלנו עם חצי שעה אבל היו תלמידים חמי מזג אז דחינו את זה לשלוש שעות.

אפי רוזן: הבוחן יודע רק בסוף היום אם הוא שואל.

אפי רוזן: יש שני אנשים במדינה שיודעים מה שווה ניקוד של כל טעות.

אפי רוזן: אחד זה אני והשני זה מנהל הפרויקט במוטורולה שהיה צריך להכניס לי את הזה למחשב.

אפי רוזן: זה מצוי בכספת.

אפי רוזן: עכשיו טוענים שהבוחן יכשיל וכולי, אם הוא מתמטיקאי שמסוגל להביא 700 אלגוריתמים בעל פה אז הוא יכול להכשיל.

אפי רוזן: עכשיו, יש לו, אבל לא לקחנו את שיקול הדעת המקצועי.

אפי רוזן: יש שבע טעויות שאם התלמיד עובר עליהן הבוחן בולם במקום ויכול להכשיל.

אפי רוזן: אבל אז נגמרו הימים שהוא יכול לבלום מתי שהוא רוצה.

אפי רוזן: יש לי מצלמה ויש לי הקלטה.

אפי רוזן: שאלו אותי למשל מה קורה אם שניהם בולמים ביחד, אז אני אמרתי: חבר'ה, זה ברור, יש לי ילדים בגיל הזה.

אפי רוזן: כשמתחיל שיח כזה, התלמיד ישר צועק "אבל אני בלמתי".

אפי רוזן: הדבר השני הוא שקיפות.

אפי רוזן: ילד היום שנכנס לבחינה הוא ילד חזק , וכך צריך להיות.

אפי רוזן: אנשים שהולכים להתגייס בעוד שנה לא יכולים להיות חלשים, הם יודעים שאנחנו רואים ושומעים הכול.

אפי רוזן: אני לא עושה בזה שימוש לרעה.

אפי רוזן: פעם בשבוע אני אוסף כמה סרטי צילום, והמפקחים שבחדר הבקרה בחולון רואים את הסרטים כדי ללמוד מה הטעויות.

אפי רוזן: עכשיו קיבלנו מכתב מההסתדרות מדוע אנחנו מסיימים העסקות להרבה בוחנים, משהו שלא יכולנו בעבר.

אפי רוזן: אנחנו יודעים היום לראות בוחן, אנחנו יודעים לראות מישהו שהוא לא מקצועי, ובשלב מסוים להוריד - - -

אוסאמה סעדי: יש לי שתי שאלות קצרות: אדוני היושב-ראש, אנחנו מלווים את המהפכה הזו במשרד התחבורה מאז 2015.

אוסאמה סעדי: אני עובד עם אבנר ואפי באופן רצוף ובאמת מדובר במהפכה בענף הזה.

אוסאמה סעדי: אנחנו שמענו על המהפכה בטופס ירוק, אני דיברתי איתך, אפי, ואתה אמרת שעכשיו יש מהפכה שלימה, לא צריך מכונות, לקח לי המון שנים להכניס כמה מכונות ליישובים הערביים.

אוסאמה סעדי: דבר שני זה בעניין סגירת משרדי הרישוי.

אוסאמה סעדי: אנחנו מקבלים הרבה פניות שלפעמים התורים הם ממושכים.

יעקב מרגי: בשביל מה לקבוע תור?

אוסאמה סעדי: יש לו בעיות במשרד הרישוי.

יעקב מרגי: אתה מדבר בכלל בנושאי קבלת שירות.

אוסאמה סעדי: קבלת קהל.

יעקב מרגי: נושא הדיון הוא הכשרת נהג ומבחני נהיגה.

אוסאמה סעדי: אז בעניין הכשרת הנהג - - -

יעקב מרגי: אבל אם כבר נגעת בזה, עדיין תלמיד צריך לגשת למשרד הרישוי?

אפי רוזן: זה נגמר.

יעקב מרגי: הכול מקוון?

אפי רוזן: תלמיד היה בא פעמיים, ממתין שעה בתור כדי שיחתמו לו על טופס.

אפי רוזן: אחרי שהוא עבר את הטסט הוא היה צריך להגיע שוב.

יעקב מרגי: יש אזורים שצריך היה לחכות יותר משעה.

אפי רוזן: בסניף טוב חיכו שעה.

אפי רוזן: כאשר הוא היה מסיים את הבחינה הוא היה צריך להגיע שוב על מנת לקבל את הרישיון.

אפי רוזן: לשמחתי סיימנו עם זה.

יעקב מרגי: ברוך השם.

אפי רוזן: היום הוא מגיש מהבית את הטופס הירוק.

יעקב מרגי: כל הבחינות מקוונות?

אפי רוזן: אין שום דבר ידני יותר, זהו.

יעקב מרגי: הכול במחשב?

אפי רוזן: אין ידני.

אפי רוזן: גם את הרישיון של הנהג הוא הולך ומקבל במכונת רישיומת.

יעקב מרגי: זה אחד הפרמטרים שתרמו לעליית מספר המבחנים.

יעקב מרגי: היה קושי, בחברה הישראלית סוגיית בעיות הקשב והריכוז מתרחבת, קח בשאר החברות בעולם המודרני.

יעקב מרגי: לעיתים התלמיד מדחיק ומדחיק במשך מספר תיאוריות.

יעקב מרגי: לא משנה שאתם בונים באגרות את הקומה השנייה של המשרד, זו הבדיחה על מי שעושה שבע בחינות תיאוריה.

אבנר פלור: הלוואי שזה היה לנו .

יעקב מרגי: אני אומר שלאחר שהוא עושה את זה הוא מבין שיש צורך באבחון.

יעקב מרגי: בחינה ראשונה במחשב הוא עובר את זה וזה פותר חלק גדול מהבעיות הללו.

אפי רוזן: אנחנו הלכנו עוד כברת דרך קדימה - - -

אבנר פלור: בשנתיים האחרונות בוצע פרויקט חינוך תעבורתי בכיתה י'.

אבנר פלור: זה גם עבר אצלך בוועדת החינוך.

אבנר פלור: למעלה מ-30,000 עשו זאת בעבר והשנה כל התלמידים בגיל זה.

אבנר פלור: ביוני הם עושים מבחן.

יעקב מרגי: אני מקווה שמוסדות ההשכלה הגבוהה ילמדו מכם.

יעקב מרגי: נעבור לשמוע את חברי הכנסת, חברת הכנסת אימאן ח'טיב יאסין, בבקשה.

אימאן ח'טיב יאסין: בוקר טוב.

אימאן ח'טיב יאסין: אין ספק שהנושא חשוב לאור הנתונים המחרידים של תאונות הדרכים בכבישים, במיוחד בקרב נהגים בחברה הערבית.

אימאן ח'טיב יאסין: אני רוצה להאיר את הסוגיה מבחינת ההכשרות ומתי והיכן הן מתבצעות.

אימאן ח'טיב יאסין: נושא הנגישות על כל צדדיה.

אימאן ח'טיב יאסין: אני חושבת שיש בעיה רצינית בדבר הזה.

אימאן ח'טיב יאסין: גם במבחני תיאוריה וגם במבחנים מעשיים.

אימאן ח'טיב יאסין: גם נגישות מבחינת מקומות.

אימאן ח'טיב יאסין: אני גרה בסמוך לעיר נצרת ובמקרה אני עוברת ליד מקום שמתקיימים בו מבחני תיאוריה.

אימאן ח'טיב יאסין: אני רואה את ההתקהלויות הנוראיות כל הזמן.

אימאן ח'טיב יאסין: כל הצעירים והצעירות מסביבת נצרת מגיעים למקום אחד.

יעקב מרגי: או שהוא בא עם החברים שלו והם מחכים לו בחוץ.

אימאן ח'טיב יאסין: לא במיוחד, כבוד היו"ר.

אימאן ח'טיב יאסין: אני חושבת שאין הרבה אפשרויות למבחנים וחשוב שיפורסם איפה יש אפשרות להיבחן ושכולם יידעו.

אימאן ח'טיב יאסין: בנושא של ההכשרות המעשיות: יש לי שאלה, אם הכול מקוון ואנחנו בעידן טכנולוגי, אם יש מישהו שלומד שיעורים כדי ללכת למבחן והוא חושב שמגיע לו לגשת לטסט לאחר שעבר את הקריטריון, מצד שני המורה שמלמד אותו חושב שעדיין לא מגיע לו.

אימאן ח'טיב יאסין: האם יש אפשרות לתלמיד לבקש להיבחן?

אימאן ח'טיב יאסין: הדבר הנוסף בקשר לנגישות זה המבחן המעשי.

אימאן ח'טיב יאסין: אני יודעת שהייתה בעיה רצינית והייתה התקוממות בנצרת עלית לפני תקופה מסוימת, לא רצו שיקיימו מבחנים מעשיים בתוך היישוב.

אימאן ח'טיב יאסין: יש להם זכות?

אימאן ח'טיב יאסין: אני מיפיע, יש לי זכות להיבחן, אם אתם לא רוצים שאני אבחן במקום ההוא, ויש זכות לראש העיר להגיד לא, אז זכותי כאזרח במדינה לקבל במקום אחר.

אימאן ח'טיב יאסין: נושא שלישי: הנושא החינוכי שצריך לחזק מאוד.

אימאן ח'טיב יאסין: חשוב לעשות זאת מגיל צעיר.

אימאן ח'טיב יאסין: יש עוד כלים חשמליים שונים בנוסף לרכבים שאפשר לראות אפילו ילדים בני 10 שנוהגים בהם על הכביש.

אימאן ח'טיב יאסין: אני חושבת שצריך מגיל צעיר מאוד להכין תוכנית במשותף עם משרד החינוך כדי להנחיל את הערכים של נהיגה נכונה ושמירה על החיים.

אפי רוזן: אענה לשאלות חברת הכנסת.

אפי רוזן: לגבי התיאוריה: זה הדבר הכי מונגש בעולם.

אפי רוזן: להבדיל משאר המדינות המודרניות כאן הבחינה היא בשש שפות.

אפי רוזן: החל מלפני שנה וחצי, כל ילד שרוצה לעשות בחינת תיאוריה בשמע יכול לעשות זאת.

אפי רוזן: מי שמביא אישורים ללקויות כבדות, מבוצע לו מבחן בעל פה על ידי עובד שלי.

אפי רוזן: לא מזמן סיימנו אצל בני העדה האתיופית 1,200 בחינות לבעלי לקויות כאלו.

אפי רוזן: לגבי נגישות פיזית": היא קיימת, זה במכרז.

אפי רוזן: אנחנו בודקים.

אפי רוזן: יש לנו אתר אינטרנט מהטובים בשירות הציבורי.

אפי רוזן: אני מציע שתיכנסי ותראי.

יעקב מרגי: בכל השפות שתיארת?

אפי רוזן: כן.

אפי רוזן: לגבי חובת השיעורים: אנחנו, אנשי המקצוע, סבורים שלא יכול להיות שתלמיד ילמד את החומר בפחות מ-28 שיעורים שמהווים כ-19 שעות לימוד נטו.

אפי רוזן: אבל, זה לא מחליף את שיקול דעתו של המורה.

אפי רוזן: למורה יש אחריות להגיש תלמיד לטסט רק שעה שהוא סבור שהוא לא יסכן אותי ואותך.

אפי רוזן: לכן, זה שהתלמיד מפעיל לחץ בשיעור ה-28 זה אחד המדדים שאנחנו בוחנים במרכז הערכה למורים את העמידה בלחצים.

אפי רוזן: אדם צריך להוציא ציון גבוה מאוד כדי להיות מורה לנהיגה.

אפי רוזן: לשאלתך, רק המורה מחליט מתי התלמיד ייגש לבחינה.

אפי רוזן: תלמיד לא יכול להזמין טסט לעצמו, כך גם לגבי המבחן הפנימי.

יעקב מרגי: פעם חשבנו שלמורה נהיגה יש עניין להרבות שיעורים.

יעקב מרגי: מסתבר שתלמידים לא ילכו למורה שיצא לו שם של מורה שלא עוברים אצלו.

יעקב מרגי: התלמידים בודקים ומשווים ואז האינטרס של המורה מתהפך והוא רוצה להעביר את התלמיד במהרה.

יעקב מרגי: זה עובד, אני אומר לכם מניסיון, כולם רוצים להיות אצל המורה שאצלו תמיד זה טסט ראשון.

יעקב מרגי: זה יוצר את האיזון.

אימאן ח'טיב יאסין: על זה אני מדברת, לא שיהיה 28 שיעורים על הקשקש אלא - - -

אפי רוזן: לגבי העיר נצרת והעיר נוף הגליל.

אפי רוזן: אני לא אענה לשאלה שלך מהגוון הלא מקצועי.

אפי רוזן: הגוון הוא מאוד מקצועי.

אפי רוזן: זו האסטרטגיה ואם מחר תהיה עיר שתהפוך למטרופולין אז ודאי שנשנה.

אפי רוזן: מה שקרה לנו בנוף הגליל זה שהיקף הטסטים הפך את המשרד שלנו לאתר בגודל בינוני, כמו ירושלים.

יעקב מרגי: גם בנתיבות היה משבר כזה.

אפי רוזן: וביצענו גם שם.

אפי רוזן: קיבלנו החלטה מקצועית.

אפי רוזן: איך קובעים מי יהיה איפה?

אפי רוזן: בית ספר, לפי הכתובת של התלמיד במשרד האוכלוסין הוא יקבל הפנייה מתאימה.

אפי רוזן: תושב נוף הגליל יופנה למשרד בנוף הגליל וכן הלאה.

אימאן ח'טיב יאסין: אני מדברת על אנשים מהסביבה של נצרת.

אימאן ח'טיב יאסין: ההחלטות שלנו הן מקצועיות.

אימאן ח'טיב יאסין: לגבי יפיע, נשאלתי כבר הרבה בנושא זה והשבתי בפירוט.

אימאן ח'טיב יאסין: אני יכול להשיב לך בנפרד אם את רוצה.

אימאן ח'טיב יאסין: זה לגבי הנושא הזה.

אימאן ח'טיב יאסין: לגבי החינוך: אני מסכים שזה מתחיל כבר בכיתות ה' בנושא של משמרות זה"ב.

אימאן ח'טיב יאסין: אחרי זה - - -

בועז טופורובסקי: כן אבל - - - של כיתות ה-ו - - -

אימאן ח'טיב יאסין: אני מדברת על תוכנית שיהיה עליה מעקב.

אפי רוזן: ספציפית לגבי החברה הערבית - - -

אבנר פלור: אפשר להביא לכאן את נציגי משרד החינוך על מנת שיציגו את התוכנית.

אבנר פלור: ישנה תוכנית כזו.

יעקב מרגי: אבל היא לא מקיפה את כל מוסדות החינוך.

אבנר פלו: נכון.

אפי רוזן: לגבי החברה הערבית: בשנה שחלפה היה פרויקט של הרשות הלאומית לבטיחות בדרכים שהושקעו כחמישה מיליון שקלים ועשרות שעות במגזר הערבי בחינוך תעבורתי.

בועז טופורובסקי: ועכשיו אין להם אישור תקציבי לזה.

יעקב מרגי: אבי קרמר, בבקשה.

אבי קרמר: שלום לכולם, שמי אבי קרמר, דובר ארגון מורי הנהיגה בישראל.

אבי קרמר: שמח מאוד שיש הסכמה כללית לגבי הצלחה של הרפורמה שהארגון שלנו היה חלק מהותי בהתהוותה יחד עם אבנר ואפי שנמצאים כאן וכן שר התחבורה הקודם ישראל כץ.

אבי קרמר: שלא כמו הרבה מתנגדים, אנחנו הצלחנו להוביל את זה לשם.

אבי קרמר: הרפורמה הזו, טובה ככל שתהיה, עסוקה יותר בזמינות מבחנים וקצת הרעה את הפרטיות ואת היכולת של המורה לתמרן את שיטת הלימוד שלו ואת התנהלותו מול התלמיד בכל הקשור במבחני הנהיגה.

אבי קרמר: הייתה תקופת הסתגלות שבה שרדנו ולא חייבו אגרות במקרה של היעדרות מורה או תלמיד.

אבי קרמר: זאת מכיוון שלא היה - - - מספיק גדול.

יעקב מרגי: עד שהממשק יהיה מושלם.

אבי קרמר: עד שהממשק יהיה מושלם.

אבי קרמר: אני חושב שעכשיו יש הזדמנות וצריך לחשוב על מורי הנהיגה ועל הזמן שלהם.

יעקב מרגי: מה הקושי שלך היום, אני מבקש שתפרט.

אבי קרמר: הקושי שלנו היום הוא שאנחנו שבויים של המערכת.

יעקב מרגי: תפרט, לא בסיסמאות.

אבי קרמר: אני מפרט.

אפי רוזן: מה, שעות של המבחנים?

אבי קרמר: שעות המבחנים הן בסדר.

אבי קרמר: מה שלא בסדר זה שהיום, אם אנחנו מזמינים מבחן אחרי תיקון, מבקשים מאיתנו להמתין 7–14 ימי עסקים.

אבי קרמר: זה אומר שתשעה ימים אני צריך להעמיד את עצמי זמן לטובת המערכת והתלמיד ולסנכרן בין השניים.

אבי קרמר: זו בעיה, אם יום אחרי זה אני מזמין עוד בחינה אז אני צריך להיות זמין במשך כמעט חודש שלם.

אבי קרמר: אין לנו אפשרות - - -

יעקב מרגי: מה זה אומר "צריך להיות זמין"?

יעקב מרגי: אתה מדבר כאילו אנחנו מורי נהיגה.

אבי קרמר: אני מקבל תאריך לבחינה ואז גם אני וגם התלמיד חייבים להגיע לבחינה זו.

אבי קרמר: יש אפשרות להחליף תאריכים בתוך בית הספר ולא בהכרח זה מסתדר, אבל אין לי אפשרות לאשר או לבטל.

אבי קרמר: לפעמים שעות מסוימות לא יתמלאו.

אבי קרמר: כשמדובר ב-7–14 ימי המתנה זה הופך אותנו לשבויים.

אבי קרמר: אם זה יהיה 3–7 כמו שכתוב במשרד אז זה אומר שאני יכול להגיד לתלמיד שיש לו בגרות ולעזור לו לתכנן.

אבי קרמר: זו בעיה טכנית שאפשר לפתור אותה בשנייה.

יעקב מרגי: נתייחס אליה בהמשך.

אבי קרמר: זה דבר אחד.

אבי קרמר: הדבר השני: דיברתם על עלייה בכמות מבחני הנהיגה.

אבי קרמר: תלמידים היום עושים יותר מבחנים מכורח הנסיבות שהטסט הוא יותר זמין.

אבי קרמר: כשאנחנו הלכנו לרפורמה דיברו איתנו על שלבים.

אבי קרמר: אמרו שקודם כל נפתור את הבעיות הבסיסיות ואחר כך מקצה שיפורים.

אבי קרמר: אנחנו חושבים שהזמינות של המבחן והזילות שלו גורמת למורים ותלמידים לגשת למבחנים יותר מדי.

אבי קרמר: לכאורה אפשר לומר שאנחנו יכולים להרוויח מזה כסף אבל בניגוד לציניות שהייתה פה קודם – האמירה שכל אחד בוכה מאיפה שכואב לו – אני חושב שתלמיד אחרי שלושה מבחנים ראוי שיהיה לו פרק זמן של חודש כדי לגשת בשנית.

אבי קרמר: אם הוא נכשל במערכת כזו מתקדמת - - -

יעקב מרגי: אבי, אני התאפקתי בעת הסקירה של אפי.

יעקב מרגי: אם במשרד החינוך היה בא מנהל בית ספר עם 42% הצלחה בבגרות הייתי שולח אותו הביתה.

יעקב מרגי: אני שמח שצמצמנו את הפערים בין המחוזות אבל חושב שאם הסיפור הוא סיפור הצלחה, ותוכנית הלימודים ידועה, וההדרכה ברורה, אז האחוז הוא לא מספיק טוב.

יעקב מרגי: אתה מדבר על זילות.

יעקב מרגי: התלמיד בהול על ממונו ועל זמנו.

יעקב מרגי: הוא הגיע לגיל 17 ורוצה להוציא רישיון כמה שיותר מהר.

יעקב מרגי: אני לא רואה בכך זילות.

יעקב מרגי: אם צריך באמת שיפור זה לבדוק איך אנחנו משפרים את האחוזים, לא על חשבון האיכות ולא על חשבון הידע, שזה יהיה בינגו.

אבי קרמר: אנחנו טענו פעם שזמן ההמתנה שעמד בעבר על שלושה חודשים יצר פחד אצל תלמידים לגשת, זה לא היה טוב.

אבי קרמר: זה הכניס אותם לכל-כך הרבה לחץ עד שהם נכשלו מהפחד שהבחינה הבאה תתרחש רק בעוד שלושה חודשים.

אבי קרמר: באותה מידה, היכולת של התלמיד לדעת שיש לו אופציית בחינה חוזרת שבוע אחרי הבחינה הראשונה היא מלחיצה את המורה וגורמת לפעולות של הגשה לטסט מהר מדי.

אבנר פלור: אבל אם הוא לא - - -

אבי קרמר: אתם יכולים לדבר על אוטופיה.

אבי קרמר: אני מדבר איתכם על מה שקורה בשטח.

אבי קרמר: אני חושב שצריך לעשות שני דברים: לסדר את זמן ההמתנה לטסטים כך שלמורים ולתלמיד יהיה נוח לתאם את השעות, הדבר השני הוא שתלמיד שנכשל בכמה טסטים מפוקחים יצטרך לחכות קצת יותר זמן כדי לשפר את דרכו ואז לגשת.

יעקב מרגי: נעניש אותו עוד פעם.

אבי קרמר: לא להעניש, להיפך, זה יגרום לו להגיע לטסט יותר מוכן.

יעקב מרגי: יש קשיים אובייקטיבים, שמעת על דבר כזה פעם?

אבי קרמר: מכיר אותם אבל אני חושב שאם מדברים על מקצועיות המקצועיות צריכה להיות לכל כיוון.

יעקב מרגי: אתה צודק, אז בהכשרה.

אבי קרמר: אין בעיה.

יעקב מרגי: אני לא בא לבחינה לטפל בבעיה הראשונית.

יעקב מרגי: אני צריך לטפל בה לפני כן.

אבי קרמר: ראה, זה מה שאמר אפי, יש מינימום שיעורים ויש מחלוקת לגבי זה.

אבי קרמר: צריך למצוא את האיזון הנכון כדי שנוכל להיות כמה שיותר מקצועיים ולהוריד את כמות המבחנים שהתלמיד צריך לעשות.

יעקב מרגי: תודה.

יעקב מרגי: אני לא רואה בעיה בכמות המבחנים.

אבי קרמר: לא בכמות הכללית אלא פר-תלמיד.

יעקב מרגי: חבר הכנסת סעדי, בבקשה.

אוסאמה סעדי: תודה, אדוני, עבור כינוס דיון חשוב זה.

אוסאמה סעדי: כשאנחנו מדברים על הכשרת נהגים אז התוצאה צריכה להיות פיחות משמעותי בכמות תאונות הדרכים הנוראיות.

אוסאמה סעדי: חבר הכנסת טופורובסקי ואנוכי מלווים את הנושא הזה.

אוסאמה סעדי: אתמול היה דיון בוועדה לזכויות הילד על הנושא של הרוגים בתאונות דרכים.

אוסאמה סעדי: המספרים הם זוועתיים.

אוסאמה סעדי: 140 הרוגים מתחילת השנה, 26 ילדים בחודשי הקיץ בלבד, 49 מכלל ההרוגים הם מהחברה הערבית.

אוסאמה סעדי: זה נושא כאוב מאוד בחברה הערבית וזה קשו בהחלט בהכשרת הנהג.

אוסאמה סעדי: נכון שאנחנו מדברים על היעדר תשתיות וכבישי מוות ועוד גורמים.

יעקב מרגי: הנתונים היו יכולים להיות גדולים יותר, ברוך השם שזה לא כך, זה בגלל הטכנולוגיה בעיצוב הרכבים.

יעקב מרגי: יש להזכיר גם את הפצועים.

אוסאמה סעדי: נכון, אדוני.

אוסאמה סעדי: אני מדבר על הרוגים.

אוסאמה סעדי: יש גם אלפי פצועים קשה שלפעמים הכאב מלווה אותם לכל חייהם.

אוסאמה סעדי: אני הייתי עורך דין במשך 25 שנים וליווי נכי תאונות עם נכות של 100% וראיתי זאת מקרוב.

אוסאמה סעדי: חשוב העניין של הכשרת הנהג, לכן אנחנו בקשר רציף עם משרד התחבורה: השר כץ, השר סמוטריץ' השרה הנוכחית, אבנר פלור, אפי רוזן ועוד.

אוסאמה סעדי: אני עכשיו מקבל שאלה לגבי החברה הזכיינית.

אוסאמה סעדי: אומרים שהחברה הזכיינית אינה עומדת בהסכם, ונותנים טסטים מעבר ל-14 ימים שנקבעו.

אוסאמה סעדי: אין מקומות ישיבה למורים ברוב המקומות ולפעמים מבטלים טסטים ללא התראה.

אוסאמה סעדי: אלו חלק מהתלונות שאני מקבל ואשמח להתייחסות של מר רוזן.

אוסאמה סעדי: בעניין התיאוריה, דיברנו על המעבר לבחינות מקוונות.

אוסאמה סעדי: אני יודע על המכרז, לא היו מבחני תיאוריה ביישובים הערביים.

אוסאמה סעדי: ביקשנו שיבצעו ברהט מבחני תיאוריה.

אוסאמה סעדי: אני יודע שבמכרז החדש ביקשו מהחברות שייתנו מקומות לתיאוריה גם בחברה הערבית.

אוסאמה סעדי: ביקשנו אחד ברהט, אחד במשולש ואחד בגליל.

רון סייג: שלום אדוני, אני רון סייג, אני מורה לנהיגה וגם עורך דין לענייני תעבורה.

רון סייג: אתם מדברים על כרטיס תלמיד ועל הזמן לטסט.

רון סייג: הנושאים שאמר אפי שיוספו לנושאים שחייבים להילמד קיימים גם בכרטיס הישן ומי שחושב שהוא מורה טוב מבצע זאת, מי שלא לא מבצע זאת.

רון סייג: מר רוזן דיבר גם על מפקחים, אני לא ראיתי מפקחים שהתעסקו בעיקר אלא בטפל.

יעקב מרגי: אני מבקש שתפרט.

רון סייג: אם יש מפקח אז הוא צריך לפקח.

יעקב מרגי: מה צריך להיות בפיקוח לדעתך?

רון סייג: צריך לדאוג שכרטיס תלמיד שנחתם על ידי התלמיד ונחתם על ידי המורה אכן בוצע מה שכתוב בכרטיס תלמיד.

רון סייג: גם אם זה יהיה מקוון.

יעקב מרגי: זו אמירה חמורה.

רון סייג: תאוריה: ללמד יותר בבתי ספר, זה דבר מדהים.

רון סייג: הילדים חכמים ולומדים מהר.

רון סייג: בקשר למה שאמר מר קרמר, לא מגישים תלמיד מיד אם הוא נכשל, יכול להיות שהוא דיבר על מקרה בודד.

רון סייג: אין דבר כזה, תלמיד שנכשל - - -

יעקב מרגי: אבל התלמיד לוחץ על המורה.

רון סייג: התלמיד וגם אבא שלו יכולים ללחוץ עד מחר.

רון סייג: אם המורה עומד על דעתו אותו תלמיד לא ילך לטסט.

יעקב מרגי: שמעת על פרשת קו 300, שם הפעילו לחץ פיזי לא מתון.

רון סייג: הייתה לי תלמידה שלא רצתה לעשות נסיעה מחוץ לעיר עם יריד לשול, האבא אמר שהוא ילמד אותה.

רון סייג: נתתי לה את הכרטיס ואמרתי לה שתחפש מורה אחר.

רון סייג: יש היום מטרות שמורה מלמד אותם, אני רואה שיש הרבה מורים טובים שמלמדים הכול ונותנים את נפשם, זה לא פשוט ללמד, אחרי שעות הנהיגה עדיין התלמידים שואלים שאלות בתיאוריה.

יעקב מרגי: עדיין מורי נהיגה מנהלים את היומן תוך כדי שיעור?

רון סייג: לא תוך כדי השיעור.

אבי קרמר: ברובו הוא ממוחשב.

רון סייג: הנקודה של הזמנת טסט ולחכות שחברת טלדור תיקבע לי מתי אני אעמיד את המכונית לרשות התלמיד או מתי התלמיד יוכל לבצע את הטסט, זה לא מקובל עלי.

רון סייג: אני עמדתי להגיש עתירה מינהלית נגד טלדור בנושא זה.

רון סייג: לא יתכן שיש לי דיון בבית משפט והם יקבעו לי תאריך לטסט ביום זה ואני לא יכול לעשות כלום.

רון סייג: לחילופין, מה קורה אם יש לתלמיד מבחן בגרות באותו יום?

רון סייג: מלמדים את התלמידים לשקר, הם מאשרים לדחות את המבחן במקרה שקרוב מדרגה ראשונה של התלמיד נפטר.

רון סייג: הם לא מקבלים את זה שלתלמיד יש בגרות, הם קבעו תור והוא ישלם את האגרה ויהי מה.

רון סייג: מה הוא יעשה?

רון סייג: יתחיל לשקר.

רון סייג: הוא ילך לרופא ויוציא אישור מחלה פיקטיבי.

יעקב מרגי: מה האלטרנטיבה?

יעקב מרגי: אני מנסה להבין אותך מתחילת דבריך.

יעקב מרגי: בעידן הקודם המורים הלינו על חוסר הוודאות.

יעקב מרגי: הבוחנים הם משאב והמשאב הוא מצומצם.

יעקב מרגי: יצאו לרפורמה, יש משאב זמין, אתה רוצה שלא יהיה סדר בדבר הזה?

רון סייג: אני רוצה שיהיה סדר, אבל תציגו לי - - -

יבגני סובה: מה אתה מציע, רון.

רון סייג: תנו לי שבוע דד-ליין.

אבי קרמר: 7–10 ולא 7–14.

יעקב מרגי: אנחנו נתייחס לזה.

רון סייג: אני מזמין טסט לתלמיד ויודע תוך שבוע אם אני מקבל, לא תוך שבועיים.

יעקב מרגי: תודה רבה.

רון סייג: עוד משפט אחד בקשר לטסט המצולם.

רון סייג: אני עברתי מקרה שהטסט צולם, אל המפקחים אין לי טענות, למעט בודדים שאפילו לא קרעו זוג נעליים בשביל להיות מפקחים.

יעקב מרגי: צריך לכבד כל אדם.

אבנר פלור: זה לא בסדר שאתה מדבר ככה, רון.

רון סייג: אני בדקתי את הסרט, חיכיתי שבועיים כדי לראות אותו, גם זה הרבה זמן, כי תלמיד לא יכול להזמין בינתיים טסט נוסף.

רון סייג: כשראינו את הסרט והבנו שהתלמידה לא עשתה טעות – גם לא קיבלו את דעתנו.

יעקב מרגי: אני אשאל אותך: אתה רוצה לחזור למצב הישן?

רון סייג: ממש לא.

יעקב מרגי: אתה רוצה שיפורים.

רון סייג: נכון, יש הרבה מה לשפר.

יעקב מרגי: תודה.

יעקב מרגי: חבר הכנסת טופורובסקי, בבקשה.

בועז טופורובסקי: כל נושא תאונות הדרכים - - -

בועז טופורובסקי: חבר הכנסת טופורובסקי לקח בכנסת את הנושא של מלחמה בתאונות הדרכים.

בועז טופורובסקי: בכל מליאת יום שלישי הוא פותח בקריאת שמות ההרוגים על חשבון זמן הנאום שלו.

בועז טופורובסקי: שיבורך על כך.

בועז טופורובסקי: תודה, אדוני היושב-ראש.

בועז טופורובסקי: אני באמת חושב שכל חיים שנצליח להציל, או פציעה קשה שנמנע, זה עולם ומלואו.

בועז טופורובסקי: מתחילת השנה היו 140 הרוגים בכבישים.

בועז טופורובסקי: מתוכם 32 רוכבי אופנוע.

בועז טופורובסקי: אם אנשים, כשהם יוצאים לכביש, הם בעצם בקרב, אנחנו מסתכלים על תאונות הדרכים כמלחמה, מבחינתי חשוב שהאימון לקרב הזה – תהליך ההסמכה וקבלת הרישיון – יהיה הכי רציני שאפשר והבחינה תהיה הכי קשה.

בועז טופורובסקי: במובן הזה, יש לי כמה אחיינים שחלקם לומדים נהיגה וחלקם נהגים חדשים.

בועז טופורובסקי: כולם אמרו לי שבטסט ראשון לא עוברים.

בועז טופורובסקי: באינטואיציה הראשונית אמרתי "כל הכבוד", חשבתי שזה אומר שהמבחנים ברמה גבוהה.

בועז טופורובסקי: בהחלט חשוב להבין אם ההכשרה לקראת המבחנים היא מספיק טובה.

בועז טופורובסקי: אם מסתכלים על הטסט כעל עוד חלק מההכשרה אז יכול להיות שיש משהו בעייתי בהכשרה.

בועז טופורובסקי: מברך על הרפורמות שנעשות, אני חושב שאנחנו בתחילת הדרך ויש עוד הרבה רפורמות לעשות.

בועז טופורובסקי: אני חושב שהכשרת הנהגים, ככל שהיא משתפרת, עדיין יש עוד הרבה מה לעשות, בעיקר בהכשרה מתקדמת ובהכשרה של מצבי חרום.

בועז טופורובסקי: בכלל, טיפול בכל מה שקורה לאנשים אחרי שהם קיבלו רישיון, אזרחים ותיקים ואנשים שכבר על הכביש.

בועז טופורובסקי: גם מי שכבר קיבל את ההכשרה צריך לרענן ולהתאמן כל הזמן.

בועז טופורובסקי: הרכב זה כמו נשק, הוא יכול להרוג את מי שמשתמש בו ולהרוג גם אחרים וזה קורה כל יום.

בועז טופורובסקי: אני אשמח לדעת אם יש תוכניות להכשרה מתקדמת וגם - - -

יעקב מרגי: אנחנו מודעים לתוכנית אחת, שעד גיל 70 אתה לא צריך לעשות בדיקת ראייה.

יעקב מרגי: זה חמור מאוד וצריך לדון גם בזה.

בועז טופורובסקי: זו בעיה רצינית.

בועז טופורובסקי: אני רוצה לדבר על רוכבי האופנוע.

בועז טופורובסקי: לפני זמן מה היית בגני התערוכה בתל אביב וראיתי פרסומת "בן 16 – רישיון לאופנוע תוך שבועיים".

בועז טופורובסקי: אני נחרדתי, לחשוב שבשבועיים מקבלים רישיון.

בועז טופורובסקי: אפי אמר מקודם שמדובר באופנוע קטן, הוא עדיין מגיע ל-100 קמ"ש.

בועז טופורובסקי: עדיין אותו ילד בן 16 אחרי חצי שנה - - -

יעקב מרגי: במושב שלנו ילדים בני 10 נוסעים ב-25 קמ"ש בחסות החוק עם הטרקטורונים.

יעקב מרגי: זה מזכיר את הטוסטוסים שהיו פעם.

יעקב מרגי: היום ילד בן 10 נוסע על כלי באותה העוצמה.

בועז טופורובסקי: ומכריחים אותם לרדת לכביש.

בועז טופורובסקי: כשהולכים בעיר אתה נע בין ילדים בני 10.

בועז טופורובסקי: זה בניגוד לחוק אבל הם עדיין עושים את זה.

בועז טופורובסקי: הם נעים עם קורקינטים חשמליים ועם אופניים חשמליים.

אבנר פלור: מה שאתה מדבר עליו הוא צעצוע, לא רכב.

יעקב מרגי: זה הוויכוח ביננו, אם הוא צעצוע או רכב.

בועז טופורובסקי: צעצוע ב-25 קמ"ש שנכנס בבן אדם זה קטלני.

בועז טופורובסקי: אם הילד נופל ממנו זה גם לא צעצוע, אני יכול להפנות את היושבים כאן אל הורים לנפגעים שיסבירו למה זה לא צעצוע.

בועז טופורובסקי: לגבי רוכבי אופנוע, בגיל 16 ושבועיים יש לילד רישיון, בגיל 16.5 הוא יכול להסיע מאחורה את אחותו בת ה-12 ולקחת אותה מעיר לעיר.

יעקב מרגי: מהעיר שלו לבית לווינשטיין.

בועז טופורובסקי: במקרה הטוב.

אבי קרמר: זה לא החוק.

בועז טופורובסקי: החוק הוא חצי שנה.

אבי קרמר: החוק הוא שאתה יכול להרכיב רק מעל גיל 18 ולפחות עם ניסיון של שנתיים נהיגה על דו-גלגלי.

אבי קרמר: אני חוזר למקרה - - - זה החוק.

בועז טופורובסקי: אנחנו נדבר על זה.

בועז טופורובסקי: עובדתית אני רואה על הכביש תופעות כמו שתיארתי.

בועז טופורובסקי: גם בגיל 18 זה עדיין בעייתי.

בועז טופורובסקי: לגבי הרפורמה שהייתה: השאלה הראשונה איך מסבירים את העלייה המטורפת בכמות הטסטים, דיברו על כמה סיבות, אני אשמח לשמוע את שלך, אפי.

בועז טופורובסקי: המספרים הם מ-314,000 ב-2017, ל-617,000 ב-2019, זה כמעט פי שתיים.

בועז טופורובסקי: בנוסף, איך מסבירים את הפער בין שתי החברות בכל מה שקשור באחוזי מעבר.

בועז טופורובסקי: תדירות הפיקוח היא נמוכה, מפקח נדרש להשתתף בטסט פעם בשבועיים, זה אומר 42 טסטים בשנה.

בועז טופורובסקי: אני חושב שמפקח יכול להשתתף ביותר טסטים.

בועז טופורובסקי: גם הפער בין מה שמשלם התלמיד לטסט לבין השתתפות המדינה, אני אשמח לדעת מה קרה בנושא העלויות.

יעקב מרגי: אתה אמרת מקודם שכל אחד בוכה מאיפה שכואב לו ודיברת על ציניות.

יעקב מרגי: מורי הנהיגה מקטרים על 42 טסטים מפוקחים בשנה, וחבר הכנסת מציג את הצורך ביותר.

יעקב מרגי: נכריע בסוף.

בועז טופורובסקי: עמדתי היא שיש להקשיח כמה שיותר את תחומי הפיקוח בשלבי ההכשרה.

בועז טופורובסקי: חסרים לי נתונים לגבי זמני המתנה, אשמח לקבל.

יעקב מרגי: תודה.

יעקב מרגי: חבר הכנסת סובה, בבקשה.

יבגני סובה: תודה רבה, אדוני.

יבגני סובה: מעבר לרפורמה שיש בה יתרונות וחסרונות, יש בעיה בארץ שהיא קשורה בתרבות הנהיגה.

יבגני סובה: אני בשנה וארבעה חודשים האחרונים נסעתי אלפי קילומטרים מצפון ועד דרום.

יבגני סובה: ראינו לא רק אזורים שונים בארץ.

יבגני סובה: אני חייב להגיד שכל בוקר כשאני מגיע מפתח תקווה לירושלים, תמיד בא לי לרשום את המספר של נהגים מטורפים, להגיש תלונה, ואז כשאני מגיע לכנסת אני נרגע ואני מוותר.

יבגני סובה: חשבתי להצטרף למיזמים של שומרי דרך ודומיהם.

יבגני סובה: כמה דברים: כעיתונאי לשעבר סיקרתי לא מעט את הנושא של הרפורמות במשרד התחבורה.

יבגני סובה: מישהו אמר לי פעם שלא מלמדים לנהוג, מלמדים לעבור מבחן נהיגה.

יבגני סובה: איני מאשים, חלילה, את מורי הנהיגה הנפלאים, אני חושב שצריך לשנות את התפיסה.

יבגני סובה: לא צריך ללמד בשביל לעבור בחינה, צריך ללמד בשביל להתנהג על הכביש.

יבגני סובה: אנחנו מדברים על זה שכקורות תאונות דרכים, ולצערי אנשים נהרגים, מדברים על תשתיות, שתייה מופרזת, אבל אף פעם לא שמענו מי הכין את האיש לנהיגה ומי נתן לו רישיון.

יבגני סובה: אני רק אומר שיש לנו בעיה חינוכית.

יבגני סובה: המיזם המשותף צריך להתחיל כבר מכיתה א'.

יבגני סובה: לא רק תיאוריה אלא גם התנהגות על הכביש, במובן הזה שאתה צריך לכבד אנשים על הכביש, לא לזלזל באנשים.

יבגני סובה: הרי יש בספר החוקים חוקים שמאפשרים לשוטר לתת לנהג דוח על זה שהוא מזלזל בשאר הנהגים.

יבגני סובה: אם כולם עומדים ישר ואתה עוקף ומנסה להיכנס, השוטר יכול לתת דוח על זלזול.

יבגני סובה: עד כמה מורי הנהיגה מתייחסים לדבר הזה, הרבה פעמים מורה הנהיגה לא יכול לזהות את האופי של האדם, התלמיד מתנהג יפה עד המבחן ואז - - -

יעקב מרגי: ברשותך, אני חושב שאם אדם אדיב בבית הוא יהיה אדיב ברחוב, בבית הספר, ובכביש.

יבגני סובה: זה נכון חלקית.

יבגני סובה: אני מסכים איתך, אדוני.

יבגני סובה: לפעמים יש אנשים שמסיבות שונות ומשונות מבצעים תאונות.

יבגני סובה: זה עצבן אותו, בן הזוג עשה משהו.

יבגני סובה: זה מגיע לשנייה אחת של איבוד ריכוז ותאונת דרכים.

יבגני סובה: כל התשתית הטכנולוגית והחינוכית הולכת לתהום ברגע אחד של כעס או של איבוד ריכוז.

יבגני סובה: אני מדבר על נהגים שניתן לזהות את אופי הנהיגה הבעייתי שלהם כבר בשלבים המוקדמים.

יבגני סובה: אני לא יודע אם זה בטסט עצמו, אולי בשיעורי הנהיגה, בוודאי שאף מורה נהיגה לא יגיד שהוא לא רוצה להתעסק עם התלמיד, כי בכל זאת הוא לקוח שלו והוא מנסה לחנך אותו.

יעקב מרגי: יש גם מקרים שמורה נהיגה אומר: "סטופ, אני לא רוצה ללמד אותך".

יבגני סובה: פעם ראיתי סטטיסטיקה לגבי המעורבות בתאונות מצד נהגים חדשים.

יבגני סובה: תקנו אותי אם אני טועה, אני חושב שמדובר בכ-11%.

יבגני סובה: צריך להתייחס לזה וגם לנושא של החינוך הנכון.

יבגני סובה: אפי אמר שהוא היה בבריטניה ושם אין היצע רחב של שפת המבחן.

יבגני סובה: לפני מספר שנים ביקרתי באוסטרייה, אני חושב שמדינה זו היא מודל לחיקוי מבחינת נהיגה נכונה.

יבגני סובה: ביליתי שם מספר ימים לרגל צילומי סרט, לאחר שחזרתי לקח לי חודש להתרגל לכבישי ישראל.

יבגני סובה: תמרורי הגבלת מהירות בישראל הם בגדר המלצה.

יבגני סובה: באוסטרייה אנשים נכנסים לשטח עירונים וכולם מורידים למהירות על פי התמרור.

יבגני סובה: יש תמרורים של שטח רטוב ואנשים מתנהגים על פי זה.

יבגני סובה: מישהו פה בארץ יוריד מהירות אם ישימו תמרור שיש עבודות בכביש, מה פתאום?

יבגני סובה: זה גם עניין של אכיפה, לא רק של בוחנים.

יבגני סובה: אתה רואה שכל הטורים - - -

יעקב מרגי: זה קשור למזג האוויר וגם למזג האישי?

יבגני סובה: זה קשור למזג האוויר בראש, אדוני היושב-ראש.

יבגני סובה: זה משהו שמטפלים בו מכיתה א.

יבגני סובה: זו מטרה משותפת של כולנו, כל מי שאכפת לו באמת מהתנהגות של אנשים בכביש.

יבגני סובה: ככה כולנו נוכל לשנות ולשפר את הנתונים.

יעקב מרגי: תודה.

יעקב מרגי: אבי גולן, בבקשה.

 << אורח >> אבי גולן: שלום לכולם, בהצלחה ליושב-ראש בתפקיד.

 << אורח >> אבי גולן: עבדנו הרבה שנים בתוך ועדת הכלכלה על כל נושא מבחני הנהיגה.

 << אורח >> אבי גולן: סבלנו שנים והמון לילות לא ישנו בגלל שחיכינו לפעמים אפילו חצי שנה לטסט.

 << אורח >> אבי גולן: הארגון הארצי ואנוכי בתוכו, עבד עם הרבה שרי תחבורה.

 << אורח >> אבי גולן: אף אחד לא הצליח לבצע את הרפורמה.

 << אורח >> אבי גולן: מי שהצליח בסופו של דבר הוא שר התחבורה הקודם – ישראל כץ, אם הוא היה לידי הייתי נותן לו חיבוק גדול מאוד לו ולכל אנשי משרד התחבורה.

 << אורח >> אבי גולן: מהרפורמה הזו יכולים ללמוד הרבה אנשי תחבורה ממדינות העולם השונות.

 << אורח >> אבי גולן: אם הייתי צריך לתת לה ציון הייתי נותן לה 10.

 << אורח >> אבי גולן: הבעיות שאני שומע כאן הן לגיטימיות אבל הן בכלל "צרות של עשירים".

 << אורח >> אבי גולן: כמובן שתמיד אפשר לשפר, אבל עברנו מהפך שאין כדוגמתו.

 << אורח >> אבי גולן: אנחנו יכולים ללמד בשקט, אין לחץ, אף אחד לא מאיים עלינו.

 << אורח >> אבי גולן: זה מה שרצינו כל כך הרבה שנים.

 << אורח >> אבי גולן: בעבר נוצר שוק שחור סביב החוסר בטסטים.

 << אורח >> אבי גולן: הרפורמה יישרה את הכול הן מהבחינה החוקית והן מהבחינה המקצועית בכל נושא המצלמות, מצלמות שמימן לנו משרד התחבורה ולא היינו צריכים לשלם עבורן, אני מודה גם על זה.

 << אורח >> אבי גולן: אני מקווה שהשיפורים הקטנים יימשכו, קודמי שדיבר על רמתי של המורה מוזמן להיכנס לאתר מחלקת המחקר של הכנסת ויבדוק את הרמה של המורים ויראה שמורי הנהיגה בישראל הם בין הטובים בעולם.

 << אורח >> אבי גולן: אני חולק עליו, כמובן.

 << אורח >> אבי גולן: תודה עבור העבודה שנעשית.

יעקב מרגי: תודה לך.

יעקב מרגי: מאיר אלרם, בבקשה.

מאיר אלרם: בוקר טוב, אני מאיר אלרם, אגף תיאום גורמי חוץ ברשות הלאומית לבטיחות בדרכים.

מאיר אלרם: אני רוצה להגיד דבר אחד לגבי תאונות של נהגים צעירים בשעות הלילה: מנתונים שלנו עולה שנהגים צעירים מעורבים כמעט פי שניים מנהגים מעל גיל 25.

מאיר אלרם: אני מבקש שככל שניתן, להקפיד שהמורים יקפידו וילמדו את הנושא של נהיגה בשעות החשיכה, וגם, אם אפשר, שיהיו טסטים גם בשעות הערב.

יעקב מרגי: אנחנו מרבים לדבר על מעורבות של נהגים צעירים.

יעקב מרגי: האם אתם יודעים לומר כמה נהגים פעילים בעלי רישיון בתוקף יש במדינת ישראל, וכמה מתוכם הם נהגים צעירים.

יעקב מרגי: אני שואל זאת גם כהקדמה לדיון בנושא מחירי הביטוח לנהג צעיר שהאמירו מאוד.

מאיר אלרם: יש כ-4.5 מיליון בעלי רישיון נהיגה במדינת ישראל.

מאיר אלרם: מתוכם, שיעור הנהגים הצעירים, עד גיל 24, הוא 14%.

יעקב מרגי: ב-12% מתאונות הדרכים מעורבים נהגים צעירים.

יעקב מרגי: אז הם פחות מחלקם בכביש.

מאיר אלרם: לא.

מאיר אלרם: המעורבות של נהגים צעירים בתאונות חמורות היא 20%.

מאיר אלרם: בקרב המורשים לנהיגה 14% אחוז ובתאונות קטלניות כ-20%.

יעקב מרגי: מתוך ה-20% יש 6% שלא מורשים לנהיגה?

מאיר אלרם: מבין המורשים לנהוג 14% הם נהגים צעירים.

מאיר אלרם: המעורבות שלהם היא 20%, ובמיוחד עד גיל 19, שזה שנה לאחר סיום תקופת הליווי, יש מעורבות גבוהה של נהגים צעירים.

מאיר אלרם: בשנה הראשונה שהם נוהגים לבד.

יעקב מרגי: תודה רבה.

יעקב מרגי: עירית זינגר, בבקשה.

עירית זינגר: שלום, אני עירית זינגר, יושבת-ראש איגוד מורי הנהיגה.

עירית זינגר: בעולם המורים לנהיגה יש שני גופים מקצועיים.

עירית זינגר: גם אנחנו מברכים באופן כללי על הנושא של הרפורמה, היא עשתה טוב למערכת.

עירית זינגר: זה ברור שצריך שיפורים ורק המציאות תתמוך בשינוי ותזרז את השינוי.

עירית זינגר: משרד התחבורה מטה אוזן קשבת, זה משהו שאנחנו לא רגילים אליו מהעבר.

עירית זינגר: בכל מקרה, אני מתקוממת על הניסיון להציג את המורים לנהיגה באור שלילי.

עירית זינגר: הרבה מהמורים עושים עבודתם נאמנה.

עירית זינגר: אני לא חושבת שמורה יכול לעבוד כל-כך הרבה שנים אם הוא לא מאמין במקצועיות שלו.

עירית זינגר: צריך לתת להם את הבמה שלהם.

בועז טופורובסקי: אף אחד לא הציג זאת כך.

יעקב מרגי: הייתה אמירה כזו, היא מאחורינו.

יעקב מרגי: זו וודאי לא דעת הוועדה.

עירית זינגר: כדי שהמורה יוכל לבצע את עבודתו נאמנה ולהציג רמה מקצועית, הוא צריך שיתנו לו את התנאים לכך.

עירית זינגר: מה שעלה כאן קודם לגבי היכולת לקבוע את המבחן ולשלוט בתאריכים, גם מבחן בגרות יש לו תאריך והתלמיד יודע שהוא צריך להתכונן לתאריך זה, לא מקדימים ולא מאחרים, יש לזה משמעות, גם משמעות כלכלית.

עירית זינגר: היכולת של המורה לעמוד בלחץ זה תלוי במורה, אבל אם אין לו התנאים לכך אז הוא לא יוכל לעשות זאת.

עירית זינגר: בנושא זה יש בעיה משמעותית.

עירית זינגר: נקודה נוספת היא שכמו שהתחייבו במכרז, צריך להקים מוקד שיתייחס להשגות מורים ותלמידים לגבי נושאים שונים.

עירית זינגר: תודה.

יעקב מרגי: מקס אבירם, בבקשה.

מקס אבירם: שלום רב.

מקס אבירם: מקס אבירם, מנהל אגף זה"ב במשרד החינוך.

מקס אבירם: אני מברך את אפי ואבנר על הרפורמה המבורכת בעולם הנהיגה המעשית.

מקס אבירם: חשוב לדעת - - -

יעקב מרגי: התקציבים שלך מאוימים השנה?

מקס אבירם: אני עדיין לא יודע, מאוד מקווה שזה לא יהיה מאוים.

יעקב מרגי: תפקח עין.

מקס אבירם: אפקח עין ואעדכן.

מקס אבירם: אתה המגן שלנו עוד מוועדת החינוך.

מקס אבירם: רציתי להדגיש שרצוי לדעת שמערכת החינוך, צעד אחד לפני הגעה של התלמיד לנהיגה מעשית, התלמידים עוברים בכיתה י' תוכנית שנקראת חינוך תעבורתי.

מקס אבירם: התוכנית סוקרת את מרכיבי עולם הנהיגה ומחנכת להתנהלות בטוחה בעולם התעבורתי.

מקס אבירם: במיוחד נכונים הדברים לנקודת המבט של הנהג, אבל גם לנקודות מבט של משתמשי דרך אחרים.

מקס אבירם: השנה קיימנו את התוכנית בכ-4,000 כיתות, מדובר בשיא היכולת והקיבולת של שכבת י', אני מקווה שבשנה הבאה נגיע למאה אחוז.

מקס אבירם: בעוד שבועיים מתקיימות בחינות תיאורה בבתי הספר לקרוב ל-2,400 כיתות שתעבורה את הבחינות.

מקס אבירם: זו בחינה מקוונת שמתואמת תיאום מלא עם אגף הבחינות של משרד החינוך.

מקס אבירם: אני מקווה שבשנה הבאה נבחן את כל 120,000 התלמידים בכל שכבת י' הארצית.

מקס אבירם: אני מקווה שזה יהפוך להיות חלק קבוע במערכת החינוך ובתהליך הכשרת הנהג.

יעקב מרגי: האם זה נחלתם של כלל תלמידי ישראל?

יעקב מרגי: <

מקס אבירם: כן.

יעקב מרגי: תפרט.

מקס אבירם: כל הזרמים.

מקס אבירם: ממלכתי, ממלכתי-דתי, הכשרנו לקראת השנה הבאה גם 40 כיתות לחינוך החרדי.

מקס אבירם: נכנס לכיתות י' כבר שלוש שנים.

מקס אבירם: בשנה הבאה, בעזרת השם - - -

יעקב מרגי: כל התלמידים שילמדו ייבחנו, בסדר.

יעקב מרגי: השאלה היא אם כל תלמידי ישראל זכאים לקבל את זה.

בועז טופורובסקי: לא.

מקס אבירם: כן, כן.

מקס אבירם: אם לא יעצרו אותנו בהיבט של תקציב או שינוי מדיניות וכן הלאה, התשובה היא כן.

יעקב מרגי: מאה אחוז.

בועז טופורובסקי: כרגע אין להם אישור תקציבי.

מקס אבירם: יש סיוע של הרלב"ד בסך 18 מיליון שקלים שאנחנו מקבלים מהם כל שנה.

מקס אבירם: זה מכסה את חלק הארי של הכיתות בתהליך הלמידה.

מקס אבירם: יש תוספת שאני מקבל ממשרד החינוך שמשלימה את התוספת הזאת כולל העלויות של הבחינה.

מקס אבירם: עוד נקודה אחת:

מקס אבירם: חברת הכנסת יאסין דיברה על החשיבות של החינוך לזהירות בדרכים בכל שכבות הגיל.

מקס אבירם: אני רוצה לציין, ואשמח להרחיב בעתיד, אנחנו עוסקים בעניין של חינוך לזה"ב מגני הילדים ועד כיתות י"ב.

יעקב מרגי: תודה.

יבגני סובה: אפשר לעשות גם תוכניות בהתנדבות.

יבגני סובה: יש אנשים בגמלאות שיכולים לתת הרצאות בנושא בהתנדבות.

יבגני סובה: בן אדם כל החיים מקדיש לנושא זה, שילך לבית ספר ויספר את סיפור חייו.

יבגני סובה: יש הרבה אנשים שישמחו לזה.

יעקב מרגי: אהרון כהן, בבקשה.

אהרון כהן: שלום רב, תודה לוועדה עבור העבודה המבורכת.

אהרון כהן: אני מורה נהיגה כבר 28 שנים, בוחן, ומרצה בכיר בנהיגה מונעת.

אהרון כהן: כמה נקודות חשובות לגבי החינוך התעבורתי בבית הספר: לדעתי צריך להיות יותר מקצועי שיעביר את השיעורים הללו, אנחנו מורי הנהיגה נתקלים בתלמידים שמגיעים אלינו ומלמדים אותם נטו איך לעבור תיאוריה.

אהרון כהן: צריך ללמד - - -

יעקב מרגי: לא הבנתי את הביקורת.

אהרון כהן: נכון שמכשירים מורים מבית הספר ללמד זאת, לדעתי אדם מקצועי צריך ללמד זאת.

יעקב מרגי: אתם יודעים לומר לנו מה אחוז התלמידים שלומדים לתיאוריה במערכת החינוך?

יעקב מרגי: תן לנו את זה בסקירה.

אהרון כהן: אני ממליץ לחשוב על סימולטור בבתי הספר.

אהרון כהן: נכון שמלמדים בצורה עיונית, וזה טוב - - -

יעקב מרגי: כשהסימולטורים בחיל האוויר יופרשו, נעביר אותם לבתי הספר.

בועז טופורובסקי: אבל היה את זה פעם.

אהרון כהן: אני הייתי בצבא 28 שנים אז אני מכיר את הנושא הזה.

יעקב מרגי: השאיפות הן לגיטימיות.

אהרון כהן: עוד נושא אחד: נכון שיש 28 שיעורי חובה, לדעתי יש להעלות את מספר השיעורים, או שמתוך הכמות הקיימת מורה הנהיגה ייקח שעתיים ויעביר לתלמיד תיאוריה.

יעקב מרגי: אהרון.

יעקב מרגי: כשאדם אומר לי להעלות מספר שיעורים והוא בעצמו מורה נהיגה, מיד עולים לי בראש דברים.

יעקב מרגי: אני שואל, ואני רציני, כשאתה אומר להעלות את מספר השיעורים, אתה צריך לומר מה אתה לא מספיק בכמות השיעורים הנוכחית.

יעקב מרגי: יכול להיות שאתה אומר את זה רק בגלל שיש לך כמה תלמידים מתקשים שאתה רוצה לתרגל.

בועז טופורובסקי: הוא אמר "הוראה עיונית".

אהרון כהן: אני דיברתי על הוראה עיונית בתוך כמות שיעורי הנהיגה, זה לא נושא כספי, צריך לחשוב על חיי אדם.

אהרון כהן: כל נושא תאונות הדרכים של צעירים קשור בחינוך.

אהרון כהן: אני גר בנוף הגליל, בשבוע שעבר נהרגה כאן נערה צעירה בתאונה מחרידה, זה ממש כואב.

אהרון כהן: אני, כמורה נהיגה, מנסה ליצור מצב באוטו שהתלמיד יסביר לי מה פירוש סימנים מעידים.

אהרון כהן: זה מאוד חשוב, הנהג מקבל רישיון נהיגה והוא נוסע בכביש וצריך להתמודד עם זה.

אהרון כהן: לגבי ליווי, בצבא לוקחים 50 שעות נהיגה, בסוף 50 השעות אדם מקצועי חותם על זה שהוא עשה את הליווי שלו.

אהרון כהן: לדעתי צריך - - -

יעקב מרגי: אנחנו מנסים לפשט בירוקרטיה ואתה מנסה להוסיף?

אהרון כהן: זה פשוט, צריך רק לחשוב, היו 350 הרוגים בשנה שעברה.

אהרון כהן: אנחנו צריכים לטפל בכל הדבר הזה.

אהרון כהן: לי באופן אישי הנושא הזה כואב.

יעקב מרגי: מסכים איתך, תודה.

יעקב מרגי: יוסי זיסקינד, בבקשה.

יוסף זיסקינד: שלום.

יוסף זיסקינד: אני יוסי זיסקינד, מנהל בית הספר לנהיגה של חברת "קווים".

יוסף זיסקינד: מדובר בחברת אוטובוסים.

יוסף זיסקינד: אני רוצה לדבר על התלמידים שמגיעים אלינו ללמידה, לא משנה מאיזו דרגת רישיון הם מגיעים.

יוסף זיסקינד: אני רוצה לברך על הרפורמה הטובה שנעשתה, אני רואה בהצלחת הרפורמה הזו פחות איכות ויותר מתן שירות בקיצור זמני ההמתנה למבחנים.

יוסף זיסקינד: מבחינת איכות ההוראה, מכיוון שאני מקבל אצלי נהגים שנהגו כבר בכלים אחרים, ואני לא נכנס למינימום שיעורים כי אצלנו ממוצע השיעורים הוא הרבה יותר גבוה ממה שנקבע בכל דרגה ודרגה, זה ממוצע שאנחנו מודדים אותו כל הזמן.

יוסף זיסקינד: המורים שלנו נקראים לעשות את המיטב בתוך מסגרת השיעורים שאנחנו מייעדים לתלמיד.

יוסף זיסקינד: אנחנו עורכים המון מבחני מיצב, זה אומר שכל 15 מבחנים התלמיד מבצע מבחן פנימי אצל מורה אחר.

יוסף זיסקינד: אני הנהגתי רוטציה בין המורים לתלמידים - - -.

יעקב מרגי: יש לך משהו להציע.

יוסף זיסקינד: כן.

יוסף זיסקינד: מורה נהיגה צריך להיות מבחינתי מודל לחיקוי.

יוסף זיסקינד: אם היום אנחנו רואים לעניין המסכות שהתרבות שלנו היא חפיפניקית, פה אנחנו צריכים להכניס למורה הנהיגה קצת יותר אידיאלים.

יוסף זיסקינד: אם, למשל, אני רואה מורה נהיגה שעוצר בתחנת אוטובוס על מנת להחליף תלמיד בתחנת אוטובוס, איזו דוגמה התלמיד מקבל?

יוסף זיסקינד: בסופו של דבר אנחנו מקבלים גם תלמידים - - -

יעקב מרגי: במבחני רפואה יש שלב של ראיון אופי ואישיות.

יעקב מרגי: אתה רוצה שנעשה את זה גם למורים.

יוסף זיסקינד: מדובר בסוף בחיי אדם.

יעקב מרגי: אני מסכים איתך.

יעקב מרגי: גם אבא צריך להיות דוגמה לבן שלו.

יוסף זיסקינד: מורה נהיגה צריך להיות מודל לחיקוי.

יוסף זיסקינד: מבחינה מקצועית: בהוראת נהיגת אוטובוסים יש את הקורס העיוני, אחר כך הם מגיעים אלינו אם אפס ידע.

יוסף זיסקינד: חברי שדיבר על נהיגה מונעת, אני לא רואה את זה אצל התלמידים, אני לא רואה את זה מוטמע.

יוסף זיסקינד: צר לי, אני לימדתי המון שנים, היום אני לא יכול - - -

יעקב מרגי: האם העלית פעם את הנקודות האלו על הכתב ושלחת למשרד התחבורה?

יוסף זיסקינד: לא.

יעקב מרגי: תודה רבה.

יעקב מרגי: רועי פרידמן, בבקשה.

רועי פרידמן: אני רועי פרידמן ממעלה אדומים, תלמיד, נציג מועצת התלמידים הארצית.

יעקב מרגי: אין לי אלא לברך אותך על היוזמה.

רועי פרידמן: תודה לאדוני שנותן לנו במה כאן, כמו גם בעבר בוועדת החינוך.

רועי פרידמן: יש לי כמה דברים להעיר : אנחנו מברכים על הרפורמה שתרמה לקיצור זמן המתנה, שקיפות מול התלמידים.

רועי פרידמן: שתי בעיות: הרפורמה מאפשרת הגשת ערעור באמצעות צפייה בצילום.

רועי פרידמן: הנבחן יכול לצפות בסרטון רק פעם אחת וגם זה רק לזמן מוגבל.

רועי פרידמן: זה דבר שמקשה מאוד על הגשת ערעור.

רועי פרידמן: בנוסף, הסיבה לכישלון בטסט אינה מצוינת בסרטון.

רועי פרידמן: הבוחן נותן סיבה להכשלה שהיא בדרך כלל כללית מאוד ושקשה לבחון מול המצלמה ולערער.

רועי פרידמן: עוד דבר הוא שלא ניתן זמן מדויק של רגע ההכשלה.

רועי פרידמן: ב-1 ביוני 2020 נכנסה תקנה שבמידה והתלמיד או המורה לא מגיעים לטסט, אין אפשרות לשנות את התאריך, והאגרות נופלות על הגב של התלמיד.

רועי פרידמן: בתקופת הקורונה התלמידים לא עבדו, לא ייתכן ולא נקבל את זה שהאגרות ייפלו על התלמידים גם במקרים שהם לא אשמים בביטול הטסט.

יעקב מרגי: תודה רבה לך.

יעקב מרגי: אפי, לפני שתשיב למבול השאלות, אני אוסיף כמה משלי.

יעקב מרגי: נתון בולט הוא גידול במספר הבחינות.

יעקב מרגי: לכאורה זה מבורך, אבל אין ספק שגידול מ-200,000 ל-600,000 בחינות בטווח זמן קצר, גם למי שאין חוש ריח מפותח עולות כל מיני שאלות.

אבנר פלור: זה התחיל ב-400,000, לא 200,000.

יעקב מרגי: גידול של 200,000.

יעקב מרגי: אני מבקש לקבל את הניתוח.

יעקב מרגי: יכול להיות שיש פה תמריץ שהפך להיות בעוכרנו.

יעקב מרגי: אנחנו צריכים למלא את תפקידנו כשומרי הסף של הקופה הציבורית.

יעקב מרגי: האם הייתה פגיעה בהכנסות של המדינה, ואם התמרוץ נקבע למעל 200,000 למה לא עשו תחנות נוספות.

יעקב מרגי: הבנתי שמעל 200,000 האגרה היא אחרת.

אבנר פלור: מעל 420,000 הוא יורד לסכום כזה שבמקרה הטוב הוא מכסה - - -

יעקב מרגי: רק מעל 420,000?

אבנר פלור: כן.

בועז טופורובסקי: איזה תשלום?

לאה ורון: זה באמת מה שקרה, החברות קיבלו פחות כסף?

אבנר פלור: כן.

יעקב מרגי: אתה אומר שמעל 400,000.

אפי רוזן: לקחנו את כמות הבחינות הממוצעת בשלוש השנים שקדמו לרפורמה.

אפי רוזן: היא הייתה 420,000.

אפי רוזן: ואז אמרנו, כדי שלא יהיה אינטנסיבי לעשות יותר מבחנים, שזה לא נכון, אז אמרנו שכל מה שיהיה מעל 420,000 יקבל תגמול נמוך בצורה משמעותית, 30% פחות.

אפי רוזן: זה מכסה למעשה רק את שכר הבוחן.

בועז טופורובסקי: רגע.

בועז טופורובסקי: מ-140 ל-100?

אפי רוזן: 100 או 105.

אפי רוזן: בהתאמה לפי הזכיינים.

אפי רוזן: זה מה שקרה - - -

יעקב מרגי: אם הדברים הם כמו שאתה מציג - - -

אפי רוזן: אני רק - - -

יעקב מרגי: שאלה מנהלת הוועדה ואני חוזר: אתם מקפידים על כך שהם יקבלו 30% פחות?

אפי רוזן: בוודאי, אני חותם על כל חשבונית חודשית.

לאה ורון: זה חד-משמעי?

לאה ורון: זה לא הדיווח שהגיע אלינו לוועדה.

אפי רוזן: לא רק שזה חד-משמעי, הם עוד טוענים נגדנו שאנחנו קפדנים יתר על המידה.

אפי רוזן: זה חד-משמעי, אין פה משחקים.

אפי רוזן: אם הוא עשה 420,000 בחינות הוא יקבל כפול 140 או 146 בהתאמה לפי אזורים.

אפי רוזן: כל בחינה מעל הוא יקבל 30% פחות.

יעקב מרגי: אפי, עוד דבר.

יעקב מרגי: אני חושב ש38% הצלחה, במיוחד לאור השיפורים שבצעתם בתוכנית הלימודים, והמצלמות, אני שואל את עצמי אם זה אחוז טוב.

יעקב מרגי: תתייחס גם לזה.

אפי רוזן: אני אומר ככה: ראוי להגיד שבמדינות OECD המקבילות לנו אחוז המעבר עומד על 41% אז אנחנו קרובים לממוצע.

אפי רוזן: צריך לזכור מה קורה בטסט.

יעקב מרגי: לא תמיד התבחין הנכון הוא מה קורה בעולם.

יעקב מרגי: תמיד צריך לשאוף ליותר.

אפי רוזן: אני אסביר את השונות: הבוחנים קיבלו הנחיה חד-משמעית, מי שהגיע אליך אחרי שמורה אמר שהוא נהג, הבוחן צריך להוכיח אחרת.

אפי רוזן: אני לא בודק אם הוא מתאים להיות נהג, הוא כבר נהג.

אפי רוזן: חובת ההוכחה היא על הבוחן.

אפי רוזן: אם הוא ירד מההגה והוא לא נהג ברישוי זה אומר שהוא לא שכנע אותנו שמחר הוא יכול לנהוג ולא לדרוס אף אחד.

אפי רוזן: הבעיה בטסטים היא ההתרגשות.

אפי רוזן: אלמלא ההתרגשות אחוז המעבר היה גבוה יותר.

אפי רוזן: ילדים מגיעים לטסט, ככל שנכשלים יותר מגיעים לחוצים יותר גם אם יודעים לנהוג.

יעקב מרגי: לחץ חברתי, מבט של ההורים, הכול.

אפי רוזן: אני גם רוצה להגיד לך, קרמר, שהיום התלמידים רוצים טסטים מהר.

אפי רוזן: שכחת להגיד ליושב-ראש כמה עולה לילד התענוג הזה.

אפי רוזן: כל ילד שנכשל בטסט מביא מההורים עוד 500 שקלים, רובם מביאים מההורים.

יבגני סובה: אם מטסט רביעי זה היה חינם, מי שהיה ניגש לטסט היה פחות לחוץ?

אפי רוזן: לדעתי רוב הלחץ הוא חברתי.

יעקב מרגי: הלחץ החברתי הוא המרכיב המשמעותי.

אפי רוזן: למעשה אנחנו רואים שמי שלא עבר בטסט הרביעי מתחיל להיגרר לעוד ועוד טסטים.

אפי רוזן: ואז מה עשינו, בטסט התשיעי בוחן אותו בוחן בכיר.

אפי רוזן: ואז הוא מרשה לעצמו גם לדבר עם התלמיד כי בוחן רגיל לא אמור לדבר.

אפי רוזן: מדוע יש שונות?

אפי רוזן: בסופו של דבר - - -

יעקב מרגי: למה אחרי תשעה טסטים ולא פחות?

אפי רוזן: אין לי מספיק בוחנים בכירים.

יעקב מרגי: אני מודה לך על ההוגנות.

יעקב מרגי: אבל מבחינת ניתוח תהליכים, אין ספק שאחרי כישלון בארבעה טסטים כבר הנורה צריכה להבהב.

אפי רוזן: אמת.

יעקב מרגי: זו שאיפה.

אבנר פלור: אבל זה בא על חשבון הפיקוח.

יעקב מרגי: אותנו, כמחוקקים וכמפקחים על עבודת הממשלה, לא מעניינים קשיים אובייקטיבים של המשרדים.

יעקב מרגי: יש בעיה, צריך להתמודד איתה.

יעקב מרגי: זו הנחת העבודה שלנו.

יעקב מרגי: מספיק שיש לנו את נערי האוצר שירצו לבלום אותנו.

יעקב מרגי: הרי אם אגדיל לך את כוח האדם תהיה לך אפשרות לעשות זאת.

אפי רוזן: אמת.

יעקב מרגי: אז זה לא תירוץ.

יעקב מרגי: אני צריך לדעת איפה הבעיה ולנסות לעזור בפתרון.

אפי רוזן: עוד מילה לגבי הגידול בטסטים: גם אותי זה הטריד וחקרתי את זה.

אפי רוזן: עד הרפורמה היו בממוצע 115,000 תלמידים בשנה.

יעקב מרגי: סליחה, אתה יכול לומר לי באחוזים כמה תלמידים עוברים רק בטסט רביעי ומעלה?

אפי רוזן: מיד אחרי הדיון אני יכול לשלוח לך את זה.

אפי רוזן: כאמור, בעבר היו 115,000 תלמידים והיום יש 140,000.

אפי רוזן: שאלתי את המורים מה קרה והם הסבירו שבעבר היה כשל שוק.

אפי רוזן: כשאני לקחתי תלמיד וידעתי שלוקח לי חצי שנה עד שמונה חודשים להעביר אותו טסט, לא הכנסתי תלמידים.

אפי רוזן: היום אני תוך חודשיים לוקח תלמיד ומוציא אותו בעל רישיון.

אפי רוזן: התלמידים מרוצים, המורים מרוצים.

אפי רוזן: אגב, שים לב, אדוני, שאף אחד מן היושבים סביב השולחן לא הטיל פגם במורים.

אפי רוזן: רמת המורים היא גבוהה מאוד ביחס למדינות העולם, אני בדקתי זאת באופן אישי.

אפי רוזן: לא הטלנו דופי באף אחד.

אפי רוזן: לכן, כשמדברים על "מורה לחיץ", מי שלחיץ שלא יהיה מורה נהיגה.

אפי רוזן: המורים הם בסדר גמור.

אפי רוזן: אענה על שאלות שעלו כאן: אמנת השירות.

אפי רוזן: אדוני לא סתם שאל את קרמר שמונה פעמים "מה כוונתך שאין לך גמישות".

אפי רוזן: קרמר לא ענה.

אפי רוזן: הוא מתכוון שאין גמישות בזה שאם למורה לא מתאים לו ב-07.15 בבוקר אז הוא לא בא לטסט.

אבי קרמר: ממש לא נכון.

יעקב מרגי: רגע.

אפי רוזן: מתכוון קרמר שהמורה, אם אתה אומר לו שטסט הוא שמונה - - - קדימה - - -

יעקב מרגי: אל תנקוב בשמות, אפי, מר קרמר מציג טענות של כלל מורי הנהיגה.

אפי רוזן: גם - - - רוב הביטולים בשל לוחות זמנים הם מצד המורים ולא מצד התלמידים.

אפי רוזן: אמר פה בעדינות מר סייג שעל בגרות יודעים מראש, גם על ניתוח יודעים מראש, מילואים יודעים מראש - - -

אבי קרמר: על טסט לא יודעים מראש.

יעקב מרגי: מר קרמר, זו הפרעה אחרונה.

אפי רוזן: אדוני, עשינו שינוי בלוחות הזמנים ארבע פעמים לאחר עשרות פגישות עם עשרות מורים.

אפי רוזן: לאחרונה, בהסכמה של המורים ובאמירה שזה נכון ועל מנת לצמצם את זמן ההמתנה, כי אמרנו בחינה ראשונה מיומיים עד חמישה, שנייה 7–14, זה טור חשבוני.

אפי רוזן: באנו ואמרנו שאין ראשונה, שנייה, שלישית.

אפי רוזן: כל הבחינות החל מהראשונה זה 7–14.

אפי רוזן: זה אומר שמורה לא יקבל טסט לפני שבעה ימים ולא אחרי 14 ימים.

אפי רוזן: גם מורה שרוצה לצאת לחופשה צריך לתאם.

אפי רוזן: גם כשאני רוצה לצאת לחופשה אני מודיע למנכ"ל ולסמנכ"ל שבועיים לפני.

אפי רוזן: אני לא מרגיש שזה לא בסדר ולא מדובר בחוסר גמישות.

אפי רוזן: לגבי יותר מבחנים: היום יש 140,000 תלמידים.

אפי רוזן: אחוז המעבר לא ירד.

אפי רוזן: עדיין, היחס הוא 4.1 כישלונות.

יעקב מרגי: שאלה: גם לאחר הרפורמה ובחישוב המתנה של 7–14 ימים, יכול לקרות גם לתלמיד וגם למורה שלא מסתדר.

יעקב מרגי: מה היא הפרוצדורה?

אפי רוזן: התלמיד שלא מסתדר לו, השאלה מה זה לא מסתדר.

אפי רוזן: הוא נהיה פתאום חולה, יש לו אישור מחלה, אז הוא מקבל החזר.

לאה ורון: למה הוא בכלל צריך לנמק לכם?

רון סייג: מלמדים את התלמיד לשקר.

אפי רוזן: אני אסביר: אני לא מחנך אף אחד לשקר, אתה לא רוצה להיכנס למי מלמד לשקר.

יעקב מרגי: אפי, דבר אלי.

אפי רוזן: אנחנו לא נכנסנו לדקויות של איך מזמינים את הבחינה.

אפי רוזן: לגבי השקיפות, הבחינה היא אנונימית לגמרי.

אפי רוזן: אני לא יודע לעולם מי התלמיד.

אפי רוזן: לא אני כראש אגף רישוי ולא הבוחן.

אפי רוזן: גם כשהתלמיד מודיע, אין תעודת זהות, אני מקבל מספר עוקב.

אפי רוזן: זה למען השקיפות.

אפי רוזן: הזכיין מעמיד כמות של בוחנים ומשקיע את הזמן שלו.

אפי רוזן: אי-אפשר שפתאום למישהו לא מתאים אז זה יפיל הכול.

אפי רוזן: לשאלת מנהלת הוועדה: מורה רשאי להחליף בין תלמידים שלו ובין תלמידים של מורים אחרים מבית הספר שלו.

יעקב מרגי: באמצעות תקשורת עם המורה השני.

אפי רוזן: כן.

יעקב מרגי: תודה.

אפי רוזן: מקשיבים לנו גם נציגי מועצת התלמידים.

אפי רוזן: חזקה על מורה שלוקח כל כך הרבה כסף מתלמיד שכאשר הוא פונה אליו במצוקה אז הוא יבוא לקראתו.

אפי רוזן: לגבי תיאוריה במגזר הערבי: במכרז החדש נקבעו שני מרכזי תיאוריה ביישובים הערביים.

אפי רוזן: זה מקובל עליהם וזה בסדר גמור.

אפי רוזן: מקום ישיבה למורים בזמן הטסט: אני רוצה להגיד שלפני הרפורמה, אנחנו כמדינת ישראל נהגנו במורים בצורה לא ראויה.

אפי רוזן: לא היו מקומות המתנה בזמן הטסט.

אפי רוזן: היום בכל האתרים יש מקומות המתנה למורים.

אפי רוזן: נכון, כמו בכל מקום יש מקומות שלא מסתדרים.

אפי רוזן: אנחנו מסדרים את זה תוך כדי תנועה.

אפי רוזן: מי שיפתח את המכרז יראה שמופיעה גם דרישה למקום המתנה למורים עם שירותים מסודרים.

אפי רוזן: התקדמנו בנושא זה 200 שנים קדימה.

אפי רוזן: נכון, סכסוכים אישיים לא נמנעים אף פעם ואנחנו מטפלים בזה.

לאה ורון: זה מקום המתנה רק למורים או גם לתלמידים?

אפי רוזן: התלמיד לא אמור להיכנס, זה מקום המתנה בזמן שהתלמיד נבחן.

אפי רוזן: פעם המורה היה צריך בזמן הזה לשבת בפיצוצייה סמוכה.

לאה ורון: אוספים את התלמיד מביתו?

אפי רוזן: התלמיד מגיע עם המורה לטרמינל של הטסט, המורה יורד מהרכב, ממתין בחדר ההמתנה, והתלמיד ממשיך ברכב עם הבוחן.

אפי רוזן: בסיום הבחינה אוספים חזרה את המורה ממקום ההמתנה.

אפי רוזן: התלמיד יכול כמובן להשתמש בשירותים.

אפי רוזן: אנחנו כמדינה לא עשינו את זה בזמנו, אני מצר על כך.

אפי רוזן: הזכיינים שלנו מצוינים.

יעקב מרגי: הפחד שלי הוא שעוד מעט המדינה תתחלק בין חברות של זכיינים.

יעקב מרגי: מחר גם הרופא שלך יהיה דרך תלדור.

יעקב מרגי: זו ריכוזיות שאינה במקומה, אבל אתה לא הכתובת.

אפי רוזן: חבר הכנסת טופורובסקי שאל איך אנחנו רואים את מעגל החיים של הנהג: שעה שהיושב-ראש דיבר על נתינת רישיון רגיל לאזרחים עד גיל 70, אנחנו מבצעים בחלוף חמש שנים מהוצאת הרישיון השתלמות נהיגה לכל הנהגים.

בועז טופורובסקי: עיונית.

אפי רוזן: אכן, השתלמות עיונית.

אפי רוזן: אנחנו שוקלים לרווח את העניין הזה ולהוסיף בהמשך משהו מורחב יותר.

אפי רוזן: בהתייחס לנהגים המקצועיים, שם באמת יש כמות תאונות גדולה ומעורבות גדולה מאוד בתאונות.

אפי רוזן: על שולחן ועדה זו מונח נושא איכון 118 שעוסק במחזור חייו של הנהג המקצועי.

אפי רוזן: אנחנו רואים ככה: נהג מקצועי שעובר שעות חפיפה מעשיות בכניסה לחברה כשמסיים את עבודתו, כל חמש שנים הוא מבצע השתלמות תיאורטית ומעשית של 36 שעות שהיא תנאי לקבלת הרישיון מחדש.

אפי רוזן: רישיון הנהג המקצועי יהיה, אם כך, למשך חמש שנים, כולל הצהרה רפואית ובדיקות ראייה.

אפי רוזן: זה לנהגים המקצועיים.

אפי רוזן: לגבי הדו-גלגלי: אנחנו עובדים על מודל של נהיגה מתקדמת ועוד כמה תיקוני חקיקה באשר לוותק לפני הרכבת מישהו נוסף.

אפי רוזן: יש תפיסה שלמה שיוצרת דיפרנציאליות בין כלי הרכב על פיט מידת המסוכנות שלהם לסביבה ולאדם.

בועז טופורובסקי: אני אשמח לשבת איתך בנושא זה.

אפי רוזן: כרטיס תלמיד: מישהו רמז שהמורים מסמנים שהכשרה מסוימת נעשתה אף על פי שזה לא קרה.

יעקב מרגי: אני אמרתי שזה חמור.

לאה ורון: גם נהיגה בלילה.

אפי רוזן: מורים מלמדים עד השעה 21.00, הם בהחלט יכולים ללמד גם נהיגה בחשיכה.

לאה ורון: בתבחינים שלכם יש נהיגה בלילה?

אפי רוזן: כן, בכרטיס התלמיד יש.

אפי רוזן: בטסטים עצמם לא כי אנחנו לא עושים טסטים בלילה.

בועז טופורובסקי: העיקר שמלמדים את זה.

יעקב מרגי: יציאה לדרך בין-עירונית?

אפי רוזן: עושים את זה.

רון סייג: הוצאו כאן דברים מהקשרם.

אפי רוזן: אני לא הוצאתי דברים מהקשרם, אני רק חוזר על מה שאמרת, יש הקלטה של הדיון.

אפי רוזן: החלק השלישי של הרפורמה הוא שאנחנו נעקוב באופן דיגיטלי גם אחרי כרטיס התלמיד.

אפי רוזן: היום יש אפשרות לעבוד על המפקח כשהוא מגיע.

אפי רוזן: מחר, כשיהיה כתוב שמורה מסוים לימד נהיגת לילה, אני אבוא לתלמיד בשיעור ואשאל אותו האם באמת כך.

אפי רוזן: לגבי זה – עוד חזון למועד.

אפי רוזן: לגבי פערי אחוז המעבר בין החברות: אני אומר בעדינות שיש שוני בין תרבויות, אתה יכול לאבחן שאחוז המעבר במקומות מסוימים הוא בהכרח נמוך יותר מאשר במקומות אחרים.

אפי רוזן: אלו דברים שקשורים בעניינים סוציו-אקונומיים שמשפיעים על כל דבר בחיים שלנו.

אפי רוזן: אשמח להרחיב בנושא אבל לא בפורום הזה.

אפי רוזן: לשמחתנו צמצמנו את זה משמעותית.

אפי רוזן: צפינו שבשנתיים הראשונות אחוז המעבר יהיה נמוך משמעותית, כי רוב הבוחנים היו חדשים.

אפי רוזן: נכון הדבר לסטאז'ר בבית חולים או לכל אחד חדש.

אפי רוזן: לשמחתנו הצלחנו למזער את הנזק באופן משמעותי.

אפי רוזן: נכון, הרפורמה לא מושלמת, הציון שלה הוא 8 מ-10 ביום בהיר, אבל אנחנו יודעים מה צריך לעשות.

אפי רוזן: תדירות פיקוח: התדירות גבוהה מאוד.

אפי רוזן: לפעמים ישנן אפילו תלונות על עודף פיקוח מצדנו.

יעקב מרגי: אולי נדבר במספרים?

בועז טופורובסקי: אני דיברתי על סמך נתונים של מרכז המחקר של הכנסת.

יעקב מרגי: מרכז המחקר של הכנסת גם אמר 200,000 בחינות ומדובר ב-400,000 בחינות.

אפי רוזן: יש 180 בוחנים ו-20 מפקחים.

אפי רוזן: אני רואה בוחן לפחות פעם בשבוע.

אפי רוזן: כיוון שהיום אני יודע מי יותר חלשים אז אני רואה אותם הרבה יותר אחרי שאני צופה בסרטים שלהם.

אפי רוזן: רק לפני כמה ימים קיבלנו מכתב מעורכי דין של אחד הארגונים היציגים שאמרו לנו שאנחנו מגזימים עם הפיקוח והבירורים.

אפי רוזן: אבל זה התפקיד שלנו.

אבנר פלור: זה גם פיקוח פיזי וגם פיקוח טכנולוגי מתוך חדר בקרה.

אפי רוזן: זמני המתנה לטסט: אני אחלק את התשובה לשתיים, אתן את זמני ההמתנה על דצמבר 2019 ואת זמני ההמתנה כיום.

אפי רוזן: באמצע הייתה הקורונה שטרפה למעשה את כל הקלפים.

אפי רוזן: בדצמבר 2019 זמן ההמתנה הממוצע עמד על תשעה ימים.

אפי רוזן: עשרה ימים לטלדור ועשרה ימים למילגם.

אפי רוזן: זו אמנת שירות טובה במיוחד.

אפי רוזן: בעקבות הקורונה צברנו פער של 52 ימים.

אפי רוזן: אנחנו פתחנו ל-7–21 והחל מ-15 ביולי זה יחזור ל-7–14.

אפי רוזן: אדוני, אני רוצה להגיד לסיכום שהכי חשוב שאנחנו יודעים מה המחלות.

אפי רוזן: לא רפאנו את הכל.

אפי רוזן: שמעתי שכולם מרוצים מזה שיש הרבה טסטים אבל זה לא מה שמעניין אותנו.

יעקב מרגי: גם אותנו לא.

אפי רוזן: יש הרבה מאוד טסטים אבל אנחנו לא רואים זילות של הבחינות.

אפי רוזן: התלמידים וההורים מגלים אחריות.

אפי רוזן: מורי הנהיגה עושים מלאכתם נאמנה, ומילה טובה גם לזכיינים שהשקיעו את מרצם כדי לעמוד בדרישות.

אפי רוזן: יש בעיות בדרך ואנחנו נשתדל לפותרן.

יעקב מרגי: תודה.

יעקב מרגי: הוועדה מודה לחברי הכנסת שהשתתפו בדיון וכן למנהלת הוועדה.

יעקב מרגי: אנחנו מודים לאורחים שהשתתפו, נציגי המשרדים והמורים.

יעקב מרגי: הוועדה קיבלה דיווח מנציגי משרד התחבורה אודות הכשרת הנהגים ומבחני הנהיגה.

יעקב מרגי: הנציגים מציינים לשבח את הרפורמה במבחני הנהיגה המעשיים עליהם הכריז שר התחבורה הקודם, ישראל כץ, שפעל ללא ליאות לקידום הרפורמה.

יעקב מרגי: אני זוכר גם את הלחצים שהוא עמד בהם.

יעקב מרגי: אני אישית פניתי אליו כחבר כנסת בנושא אבל הוא האמין בזה, כולנו היינו סקפטיים.

אבי קרמר: לא נכון, הארגון שלנו עבד קשה בשביל זה.

יעקב מרגי: בסדר.

יעקב מרגי: לא כולם, רובם ככולם.

יעקב מרגי: על אף שהרפורמה נכנסה לתוקף ביולי 2018, כבר היום אפשר לומר שהיא זוכה להצלחה, ואני מקבל את זה שהיא לא מושלמת וגם אם כן צריך תמיד לתחזק אותה כדי שהיא תהיה מושלמת.

יעקב מרגי: על משרד התחבורה לטפל בכמה מאפיינים שיביאו לשיפור הרפורמה.

יעקב מרגי: הוועדה ממליצה לבחון את הסיבות לשיעור הנמוך של המצליחים בטסטים המגיע לכ-40% בלבד.

יעקב מרגי: הוועדה ממליצה לבחון את הסיבות לפער בנתונים בין החברות לגבי המעבר בהצלחה.

יעקב מרגי: הוועדה דורשת מנציגי משרד התחבורה והבטיחות בדרכים להנחות את חברות טלדור ומילגם לגלות גמישות ולאפשר לשנות את מועד הבחינה לבקשת תלמיד או מורה נהיגה.

יעקב מרגי: הוועדה מבקשת מנציגי משרד התחבורה והבטיחות בדרכים להנחות את שתי החברות הזכייניות להקל על מי שמבקש לערער על תוצאות הבחינה.

יעקב מרגי: אני רוצה לציין את השנינות וההתמצאות בחומר של נציג מועצת התלמידים הארצית.

יעקב מרגי: הוועדה מבקשת שיתאפשר לציין מה הסיבות לכישלון, לאפשר צפייה בסרטון הבחינה פעמיים עד שלוש בלי הגבלת זמן הצפייה של המערער, אני חושב שזו בקשה לגיטימית.

יעקב מרגי: הוועדה מבקשת לבחון את הסיבות לעלייה הניכרת, עד כדי הכפלה, במספר המבחנים מאז כניסת הרפורמה לתוקף.

יעקב מרגי: הוועדה מציינת את תדירות הפיקוח הנמוכה.

יעקב מרגי: אתה, אפי אומר שזה לא כך.

יעקב מרגי: אבל, אני חושב שמורה נהיגה שיודע שבכל רגע יכול להפתיע אותו פקח, אני חושב שזה דבר חשוב מאוד.

יעקב מרגי: לטעמי תדירות הפיקוח היא נמוכה.

יעקב מרגי: אם תוכיחו מקצועית שאני טועה – אין לנו בעיה עם זה.

יעקב מרגי: הוועדה מבקשת מנציגי משרד התחבורה להעביר אליה התייחסות בכתב לכל האמור עד ליום 30 ביולי 2020.

יעקב מרגי: אבנר, רצית להעיר?

אבנר פלור: לגבי הנושא של הפיקוח, זה גם באמצעות בוחן ברכב וגם דרך חדר בקרה.

יעקב מרגי: אז עוד יותר.

אפי רוזן: אני אמרתי שהפיקוח על הטסטים הוא פיקוח דרקוני, אכן, אדוני צודק, הפיקוח על מורי הנהיגה לוקה בחסר מכיוון שיש רק ארבעה מפקחים.

יעקב מרגי: תודה רבה, תם ולא נשלם.

יעקב מרגי: הישיבה נעולה.